Novi Sad najskuplji grad za život, Beograd tek na petom mestu – Explore Novi Sad\nHomeExplore vestiNovi Sad najskuplji grad za život, Beograd tek na petom mestu\nPrema analizama kupovne moći, ali i cena potrošačke korpe koje je sprovelo Ministarstvo trgovine, turizma i telekomunikacija, Novi Sad se nalazi na prvom mestu.\nCena potrošačke korpe u decembru 2020. za tročlanu porodicu u Novom Sadu iznosila je 82.073 dinara, piše Blic. Prema analizama ministarstva “cena života” u Novom Sadu na mesečnom nivou iznosi čak 3.900 dinara više od glavnog grada Srbije – Beograda.\nIako Beograd mnogi smatraju najskupljom sredinom za život, po analizama kupovne moći od 15 gradova, srpska prestonica je na petom mestu, dok prvu poziciju na ovoj listi ubedljivo zauzima Novi Sad, a poslednju Leskovac gde je potrošačka korpa najjeftinija u Srbiji i iznosi 64.000 dinara.\nPotrošačku korpu, inače, čini 75 artikala prehrambenih namirnica, ali i troškovi prevoza, stanovanja, duvana i alkoholnih pića, zdravstva i obrazovanja.\nOsim Novog Sada i naredna tri mesta na listi zauzimaju gradovi iz Vojvodine. Na drugom mestu ove analize nalazi se Zrenjanin, u kome cena potrošačke korpe iznosi 81.755 dinara. Pančevo je treće sa 81.151 dinara, a četvrti grad na listi je Subotica, u kojoj je tročlanom domaćinstvu u decembru za životne potrepštine bilo potrebno 79.499 dinara.\nSa 78.177 dinara Beograd je iza ovih vojvođanskih gradova, a sledi Niš, čijim je stanovnicima za osnovne životne potrepštine potrebno 69.391 dinara.\nIz organizacija potrošača upozoravaju da je iz ove analize vidljivo da postoji disbalans između visine primanja i cene prosečne potrošačke korpe u pojedinim sredinama, odnosno da postoje gradovi i opštine čiji građani svojim primanjima ne mogu da pokriju troškove koji se odnose na parametre koji su uzimani u obzir.\n“Prosečna potrošačka korpa u decembru na nivou cele Srbije je iznosila 74.057 dinara, a minimalna 37.941 dinara, dok je prosečna plata bila 66.092 dinara. Posmatrano po gradovima, natprosečnu neto zaradu u decembru 2020. godine statistika je registrovala samo u Beogradu, gde je bila 82.309 dinara i Novom Sadu sa 77.193 dinara“, kažu u organizacijama potrošača.


Naplata javnih prihoda u RS u januaru povećana za 5,9 miliona KM - Biznis Info\nNaplata javnih prihoda u RS u januaru povećana za 5,9 miliona KM\nBy BiznisInfo on\t 03/03/2021 Finansije\nPoreska uprava Republike Srpske prikupila je u februaru ove godine na račun javnih prihoda ukupno 219,2 miliona KM, što je za 5,9 miliona KM ili tri posto više nego u istom mjesecu prethodne godine, uz povećanje naplate u gotovo svim segmentima javih prihoda.\n“Ovo je pokazatelj da je, uprkos krizi koju je izazvala pandemija virusa korona, zadržana stabilnost u naplati javnih prihoda Republike Srpske, prije svega zahvaljujući redovnim aktivnostima Poreske uprave na kontroli i naplati javnih prihoda, te mjerama Vlade Republike Srpske za ublažavanje posljedica izazvanih pandemijom”, saopšteno je iz Poreske uprave Republike Srpske.\nNaplata doprinosa u februaru iznosila je 141,9 miliona KM, što je za 6,5 miliona KM ili pet posto više nego u istom mjesecu prošle godine.\nZa Fond PIO naplaćeno je 80,9 miliona maraka ili četiri posto više, dok je za Fond zdravstvenog osiguranja naplaćeno 51,1 milion maraka, što je za šest posto više u odnosu na uporedni period.\nRast je zabilježen i kod naplate prihoda po osnovu doprinosa za Fond dječije zaštite od šest i Zavod za zapošljavanje od pet posto.\nNaplata direktnih poreza iznosila je 38,1 milion KM, što je za 2,8 miliona KM manje nego u istom mjesecu prošle godine, a najveći rast naplate u ovom segmentu prihoda ostvaren je kod poreza na dohodak koji je naplaćen u iznosu od 16,9 miliona KM, što je za 1,2 miliona KM ili osam posto više nego u februaru prošle godine.\nRast naplate zabilježen je i kod poreza na nepokretnosti, koji je naplaćen u iznosu od 1,1 milion maraka, što predstavlja povećanje naplate od 61 posto, kao i kod poreza na upotrebu, držanje i nošenje dobara, koji je naplaćen u iznosu od 1,2 miliona KM ili jedan posto više.\nPorez na dobit je u februaru naplaćen u iznosu od 18,9 miliona KM što je za 4,5 miliona KM manje nego u uporednom periodu.\nKod ostalih javnih prihoda, u februaru je ostvarena naplata od 39,2 miliona KM, što je povećanje naplate za 2,4 miliona maraka ili šest posto.\nTakse i naknade su naplaćene u iznosu od 22,9 miliona maraka ili osam posto manje, dok je po osnovu naknada za priređivanje igara na sreću naplaćeno ukupno 5,1 milion maraka ili devet procenata više u odnosu na isti mjesec prethodne godine.\nRast naplate zabilježen je i kod kazni i to za 34 posto, a naplata te vrste javnog prihoda iznosila je 2,2 miliona KM.\nNaplata prihoda po osnovu koncesionih naknada u februaru ove godine iznosila je 6,3 miliona KM, što je povećanje za 3,3 miliona maraka u odnosu na februar prošle godine.


Brisel će do 18. augusta donijeti odluku o Pelješkom mostu\nPredstudija izvodljivosti, koju finansira Evropska komisija i koja treba dati odgovor na pitanje koje je najbolje rješenje za povezivanje dubrovačkog područja s ostatkom Hrvatske, trebala bi biti gotova 18. augusta, izjavila je u u Briselu potpredsjednica hrvatske vlade i ministrica vanjskih i evropskih poslova Vesna Pusić.\nU srijedu su se u sjedištu Europske komisije sastali povjerenik za proširenje Štefan Fuele, ministrica Pusić, predsjedavajući Vijeća ministara BiH Vjekoslav Bevanda i bh. ministar vanjskih poslova Zlatko Lagumdžija. Prije toga sastanka potpisana su tri dokumenta koji će omogućiti normalan protok ljudi i robe nakon što Hrvatska za nekoliko dana postane članicom Evropske unije.\nPusić je ponovila da je predstudija izvodljivosti uzimala u obzir 11 mogućih rješenja za povezivanje hrvatskog teritorija, koji je prekinut u području Neuma, te da su u prvom nacrtu dvije varijante mosta (viseći i na stupovima) koji bi povezao kopno s poluotokom Pelješcem, ocijenjene kao najprihvatljivije rješenje.\nDodala je kako u ovom trenutku Evropska komisija razmatra neke primjedbe na kriterije, koje treba uzeti u obzir i uračunati kada se bude izrađivala konačna verzija.


DANAS JE NAPUNILA 108 GODINA Rođendan najstarije Beograđanke (VIDEO) | Happy BSC portal\nZamenik gradonačelnika Beograda Goran Vesić posetio je najstariju Beograđanku Nadeždu Pavlović, koja živi na Vračaru i koja je danas proslavila 108. rođendan.\nSa zamenikom gradonačelnika, koga je dočekala u društvu sina Radmila, snaje Rade i jedne od svojih gerontodomaćica, Nadežda je razgovarala o svom životu, zdravlju, ratnim vremenima...\nIzmeđu ostalog, pričala mu je o periodu dok je bila nastavnik srpskog i nemačkog jezika i na koje načine se trudila da privoli đake da zavole učenje i njen predmet.\nNavela da je zdravlje dobro služi u ovim godinama i da čeka lepše vreme da više šeta, a u jednom trenutku u razgovor se putem skajpa uključila i njena ćerka Željka, koja sa porodicom živi u SAD.\nNadežda, koju je prošle godine posetio i predsednik Srbije Aleksandar Vučić, iskoristila je današnji susret i zamenika gradonačelnika zamolila da pozdravi predsednika.\nNajstarijoj sugrađanki Vesić je na poklon doneo maramu, broš, cveće, ali i svoju knjigu o Beogradu koju čini 60 njegovih kolumni objavljenih u "Politici" i koje su ilustrovane slikama Nebojše Ðuranovića.\nNajstarija sugrađanka živi sama, rodbina je često posećuje, a svakodnevno joj pomažu i gerontodomaćice. Ima ćerku Željku i sina Radmila koji živi u Novom Sadu, petoro unučadi i čeka sedmo praunuče koje je na putu.\nNadežda je rođena 1. januara 1912. godine, ali rođendan slavi po Julijanskom kalendaru.


Evropska unija: U srcu ekonomske krize, a prijeti joj i socijalna\nSumorne pokazatelje nastavka urušavanja evropskih ekonomija još mračnijim čini činjenica da je nezaposlenost, nakon godina progresa, opet zakucala na evropska vrata. Zvanično, u Briselu se govori o prosjeku od oko 10 posto nezaposlenih na području Evropske unije. Najviši finansijski autoriteti, posebno oni sa područja zajedničke evropske valute, zato apeluju na poslodavce da , uokliko to mogu, što više ljudi zadrže na radnim mjestima, i tako podrže socijalnu dimenziju evropskog ekonomskog oporavka.\nJer, Evropa usred finansijske i ekonomske krize, hita i u susret socijalnoj krizi. Ove godine niko na području Evropske unije ne treba očekivati pozitivne ekonomske rezultate ekonomije, a ukoliko se optimistična poredviđanja ostvare, tek sredina naredne godine donijeće razvedravanje. Do tada, zvanična je ocjena Evropske komisije, treba očekivati da indeksi uspješnosti evropskih ekonolija bilježe minuse.\nPremijer Luxemburga i predsjednik Eurogrup-a Jean-Claude Juncker ističe:\n"Mišljenja smo da je Evropska komisija u pravu kada govori o perspektivi od minus četri odsto ekonomskog rasta u ovoj godini. To je u skladu sa podacima što smo ih dobili od država, članica tokom nekoliko posljednjih dana."\nPrevedeno u život, to znači nastavak negativnih trendova, uključujući i gubljenje radnih mjesta za Evropljane. Već sada se neke od evropskih država teško mogu nositi sa nezaposlenošću. Primjera radi, u Španiji je stopa nezaposlenosti prešla je alarmantnih 17 posto.\nGospodin Juncker, ni kada je nezaposlenost u pitanju, nije optimista:\n"Nezaposlenost u Evropi će sigurno još rasti. Krećemo se prema ciframa koje sviju, pa i mene , zabrinjavaju. U srcu smo ekonomske krize, a hitamo u susret socijalonoj krizi jer desiće se kriza nezaposlenosti u svjetlu svega ovoga što se događa. Svaka politika u Evropi mora imati u vidu sadašnju ekonomsku i socijalnu situaciju. Zato ponavljam svoj poziv poslodavcima da ne donose preuranjene odluke o otpuštanju radnika, posebno u zeljama u kojima postoje kategorije kao parcijalna zaposlenost, ili kraće radno vrijeme. U svjetlu nadanja da ćemo se moći vratiti oporavku i razvoju do 2011. godine, pozivam poslodavce da ne donose ishitrene odluke o otkazima, pozivam ih da pokažu socijalnu odgovornost."\nUpravo želeći pokazati socijalnu odgovornost evropskog vrha, češko predsjedništvo EU za sutra zakazuje vanredni samit lidera Unije, koji će se baviti socijalnim aspektima aktuelne krize i pokušati iznaći zajednički odgovor na nju. Međutim, u Prag već stižu najave nekih od šefova evropskih država ili vlada kako neće prisustvovati samitu. Razlog je, kako se vjeruje se, bojazan da samit neće donijeti konkretne rezultate, primjenjive na nacionalne prilike zemalja, članica Evropske unije.


Evakuisane dve stanice metroa u Londonu zbog upozorenja na požar - Svet - Dnevni list Danas\nPočetna » Svet » Evakuisane dve stanice metroa u Londonu zbog upozorenja na požar\nEvakuisane dve stanice metroa u Londonu zbog upozorenja na požar\nStanice metroa „King Kros Sent Pankras“ i „Juston“ u Londonu evakuisane su zbog dva odvojena upozorenja na požar, javili su britanski mediji.\n0Piše: Danas Online 27. aprila 2019. 00.22 Izmenjeno: 01. maja 2019. 04.03\nPutnici su se usled alarma uspaničili i tvrdili da „teško dišu“ i da se oseća miris hemikalija.\nHiljade putnika evakuisano je nakon dve uzbune, a hitne službe su požurile na stanice, nakon što su prisutni prijavili da su čuli sirene, videli dim na platformama i da se oseća miris hemikalija, prenosi agencija Srna.\nIz britanske saobraćajne policije saopšteno je da je dim i neugodan miris izazvao kvar na vozu koji je prošao kroz obe stanice, javio je britanski list „Ekspres“. Na lice mesta došli su pripadnici policije i vatrogasci.\nSaobraćajna policija saopštila je da nema razloga za brigu i da će se obe stanice otvoriti što pre.


Dete koje je gojazno sa šest godina, ostaje tako i sa 11; devojčice manje aktivne od dečaka - Zelena učionica\nDete koje je gojazno sa šest godina, ostaje tako i sa 11; devojčice manje aktivne od dečaka\nTo je omogućilo istraživačima da steknu tačnu sliku o tome koliko minuta dnevno su deca bila fizički aktivna, ali i o tome da li su aktivnosti bile umerene ili intenzivne jačine – dovoljne da se malo zadišu ili oznoje.\nPolovina dece navela je da je fizički aktivna četiri puta nedeljno ili češće – van školske nastave.\nPad je naročito vidljiv kod devojčica – sa 54 odsto na 28 odsto do kraja osnovne škole.\n„Primetili smo značajnu razliku u nivou fizičke aktivnosti između dečaka i devojčica. Devojčice su manje vežbale, a više vremena sedele i radnim danima i vikendom nego dečaci sa šest godina”, pokazuje istraživanje.\n„Devojčice su prestajale da se bave fizičkim aktivnostima ranije, tako da se jaz između dečaka i devojčica povećava između šest i 11 godina.”\nAli, treba napomenuti da su „podaci dobijeni iz oblasti oko jednog grada u Velikoj Britaniji, u kom pretežno žive etnički Britanci, što ograničava mogućnost generalizacije na druge predele, kontekste i etničke grupe”.\n„Ovi brojevi dokazuju da je potrebno učiniti više kako bi se osiguralo da deca budu aktivna kako se približavaju adolescenciji”, kaže vodeći istraživač profesor Rasel Jago.\nOn objašnjava da se „ne radi o tome da deca treba više da vežbaju, već o održavanju nivoa aktivnosti.”\n„Razvijanje strategija rane intervencije kako bi se deci pomoglo da zadrže nivo aktivnosti, moglo bi da obuhvati programe fizičke aktivnosti posle škole, usmeravajući se na učešće u popularnim sportova, a da stavi i veći naglasak na promociju vikend aktivnosti.”\nProfesor Džeremi Pirson, saradnik medicinskog direktora Britanske fondacije za srce, rekao je da „skoro trećina dece u Velikoj Britaniji ima veću telesnu masu nego što bi trebalo, dok jedno od četvoro dece u osnovnoj školi ne vežba koliko je preporučeno.”\n„Znamo da deca kaja su gojazna, imaju veću verovatnoću da budu gojazna i u odraslom dobu – zbog čega je viši i rizik od oboljevanja od srčanih i bolesti cirkulacije, kao i dijabetesa tipa dva i visokog pritiska kasnije u životu.\n„Kako bi deca ostala aktivna, potrebno je pomoći porodicama da donose zdrave i informisane odluke.”


Uvek kada postoje različiti stavovi oko bitnih nacionalnih pitanja, kao što je u ovom trenutku spor o imenu sa Grčkom, javlja se tendencija za podele i etiketiranja, pa je ovaj problem podelio i medije na provladine i opozicione.\nGlavni urednik dnevnog lista Nova Makedonija Aleksandar Damovski kaže da je ova podela klasičan stereotip koji može važiti i za bilo koju drugu temu:\n“Kada neke novine podržavaju neki projekat i kada je uredjivačka politika ocenila da je to dobro za državu, a sasvim slučajno to se poklapa sa vladinim projektom, odmah se lepe etikete za provladine medije, da su oni plaćeni od vlade. To se dešava i sada.”\nDamovski kaže da ovakva oštra podela pomaže onima koji žele da manipulišu javnost.\nSa druge strane, glavni urednik televizije "Alsat-M" Muhamed Zekiri ističe da mediji imaju različite stavove o mnogim pitanjima, ali da je spor o imenu najviše isplivao na površini i naglašava tu podeljenost:\nPREDSTAVNICI VLASTI POJAČAVAJU PODELE\n“Najzaslužniji za takvu podeljenost medija sigurno su premijer Nikola Gruevski i njegova vlada, zato što o tom pitanju imaju selektivni pristup davanja informacija medijima. To se pokazuje i pojavljivanjem premijera samo na odredjenim televizijama, čime ih on sam etiketira kao provladine.”\nAnalitičar Anastas Vangeli kaže da je sada problem što ima mnogo samoproglašenih branioca nacionalnih interesa koji sebe smatraju većim patriotima od ostalih i sami kreiraju stereotipe o tome ko je izdajnik, a ko nije. Vangeli naglašava da su takve tendencije uvek postojale i da će postojati i u budućnosti i da su državne institucije dužne da spreče dalje podele izmedju sopstvenih gradjana.\n“Na žalost, u našem slučaju upravo predstavnici države su ti koji pojačavaju ove podele, zato što otvoreno manifestuju netoleranciju i želju za obračun sa svojim neistomišljenicima.”\nU poslednje vreme u Makedoniji javne ličnosti i intelektualci koji se zalažu za kompromis u sporu sa Grčkom, od odredjenih medija, pa i od političkih krugova, bili su optuženi da su izdajnici i da rade za interese Grčke.\nSa druge strane, oni koji ne prihvataju kompromisno rešavanje problema, kritikovani su da šire evroskepticizam.


Posledice ekonomske krize u 2012 godini biće još teže, poručili su evropski lideri uoči nove godine. Postavlja se pitanje koliko ima mesta „realnom optimizmu”da će u Srbija zabeležiti čak rast bruto društvenog proizvoda od 1, 5 odsto i kojim merama vlada namerava blokirati novi ekonomski udar.\nIako su prepolovili očekivanja za 2012. vodeći ljudi u Srbiji i dalje veruju da će novi udar ekonomske krize okrznuti Srbiju. Za razliku od evropskih lidera koju upozoravaju da će 2012. godina biti još teža, premijer Mirko Cvetković veruje da će sa rešavanjem krize u evrozoni i uticaj ekonomske krize u Srbiji početi da jenjava.\n“Sačekajmo tri, četiri meseca da vidimo kako će to da ide a onda ukoliko se ostvare te negativne prognoze onda ćemo ući u taj plan kojim sada moramo da odgovorimo na nove izazove”, poručuje premijer Cvetković.\nOptimizam uticaj ekonomske krize u Srbiji početi da jenjava, očigledno je nerealan. Srbija je iscrpljena lošom privatizacijom ali i mnogim pogrešnim i eksperimentalnim odlukama. Pre se može očekivati da će privredna aktivnosti mirovati, odnosno stagnirati i da neće biti rasta kao što je planirano od 1, 5 odsto, kaže ekonomski analitičar Milana Ćulibrk.\n„Mi imamo recesiju u poslednja dva kvartala i ti negativni trendovi će se preneti na proleće, pogotovo što na proleće idu izbori. Na taj način će se dovesti u pitanje i planirani prihodi u budžetu, oni će biti manji nego što je očekivano”, kaže Ćulibrk.\nS druge strane država je opterećena rashodima koji su postali zakonska obaveza čime se povećava rupa koja mora popunjavati dodatnim zaduživanjem.\n“Uz sve to imaćemo privrednu aktivnost koja pada i imaćemo problema sa najvećim spoljnotrgovnskim partnerima koji su takođe negde na rubu recesije. Jednostavno ne vidim način kako ova vlada i neka buduća mogu da urade nešto da bi se privredna aktivnost ubrzala i da bi imali kakav takav rast.To što je sada planirano od 1,5 odsto to je naučna fantastika”, procenjuje Ćulibrk.\nIzgubljeno 250.000 radnih mesta\nAntikrizne mere u Srbiji uvek se “negde zagube”, i to najčešće u izbornoj godini kakva je 2012. Najvidljivije posledice krize je ostavila tako što je ugasila 250 hiljada radnih mesta.\nU Savezu sindikata vodećoj radničkoj asocijaciji, kažu da nadležni nemaju potpune i prave odgovore na novi krizni udar.\nPredsednik Samostalnog sindikata Ljubisav Orbović\n„Ono što je u ovom momentu rađeno je nešto slično i merama iz 2008. godine i to nije dalo nikakvih posebnih rezultata. To je rasteretilo jedan deo pojedinaca u privredi kamata. Međutim ono što je nas interesovalo i što je bila obaveza – zaštititi radna mesta to se nije ispunilo”, kaže predsednik Samostalnog sindikata Ljubisav Orbović i dodaje:\n"U tom periodu je izgubljeno 250 hiljada radnih mesta. Država niti je blagovremeno reagovala niti je reagovala na pravi način. Ni sada ne vidimo šta je to što će zaštiti i pokrenuti zaposlene u Srbiji a time i privredu. Više je to neka forma koju poštuju, a ne neko ko ozbiljno smatra da će time postići neki veći efekat”.\nDržava već dugi niz godina nema definisanu ekonomsku strategiju, žale se iz malih i srednjih preduzeća, koje vlada drži kao najvaću uzdanicu ekonomskog oporavka.\nMeđutim, već početkom godine preduzeća su se suočila sa novim poreskim merama ali ne i strukturnim reformama koje bi ublažile novi udar. Agonija malih i srednjih preduzeća traje godinama a ovo je godina u kojoj će ona bilansirati dramatičnim završetcima, strahuje Milan Knežević iz Asocijacije malih i srednjih preduzeća.\n„Dalje će padati nezaposlenost i nelikividnost. Ukidanje subvencionisanih kredita za finansiranje preduzeća značiće bukvalno ogroman gubitak solventnosti u velikom delu preduzeća. Najavljena mera po kojoj se neće moći isplatiti porezi i doprinosi ukoliko se ne isplate plate, takođe će biti generator gubitka skoro 100 hiljada radnih mesta. Dakle svi trendovi su negativni, a niko ne shvata ozbiljnost situacije u kojoj se nalazimo”, upozorava Milan Knežević.


Preduzeti koordinirane mjere na području cijele zemlje u borbi protiv COVID-19 - TK PORTAL\nPreduzeti koordinirane mjere na području cijele zemlje u borbi protiv COVID-19\nPredsjedništvo BiH na današnjoj sjednici je usvojilo informaciju Vijeća ministara BiH o realizaciji zaključka Predsjedništva BiH desete redovne sjednice održane 6. aprila 2020. godine i definisanih mjera za zaustavljanje širenja COVID-a 19, prenosi Anadolu Agency (AA).\nImajući u vidu različitu praksu u realizaciji tačke 4 navedenog zaključka, Predsjedništvo BiH traži od Vijeća ministara BiH da u koordiniranom pristupu u saradnji sa entitetskim vlastima i vlastima Brčko Distrikta razmotri realizaciju ove tačke kako bi se preduzele koordinirane mjere na području cijele BiH u borbi protiv COVID-19.\nPredsjedništvo BiH zahtjeva od Vijeća ministara BiH, da se u koordiniranom pristupu u saradnji s entitetskim vladama i Vladom Brčko Distrikta razmatraju buduće mjere koje se poduzimaju u BiH na zaštiti od COVID-19.\nPredsjedništvo BiH zahvaljuje građanima BiH koji su strpljivo podnosili izrečene mjere i moli ih da nastave da prate mjere koje se preduzimaju radi zaštite zdravlja ljudi.\nPredsjedništvo BiH usvojilo je izvještaj Ministarstva odbrane BiH o angažovanju Oružanih snaga BiH za potrebe pružanja pomoći civilnim organima u prevenciji i sprečavanju COVID-19.\nPredsjedništvo BiH je na današnjoj sjednici usvojilo i zaključak u kojem se navodi da će s ciljem ubrzanja procesa pristupanja BiH Evropskoj uniji, Predsjedništvo BiH inicirati i voditi reformu radi ostvarivanja potrebnog stepena usklađenosti sa kriterijima za članstvo na temelju realizacije 14 ključnih prioriteta iz Mišljenja Evropske komisije.\nPredsjedništvo BiH, u svjetlu predstojećeg summita u Zagrebu, potvrđujući članstvo u Evropskoj uniji kao strateški vanjskopolitički cilj i prioritet BiH, pokreće proces realizacije 14 ključnih prioriteta, kao i uspostavljanje ad hoc Političke radne grupe. Političku radnu grupu čine članovi Predsjedništva BiH, sa predsjedavajućim na čelu, predsjedavajući Vijeća ministara BiH sa dvoje zamjenika, i članovi Kolegija oba doma Parlamentarne skupštine BiH i ista će sa sastati u roku od pet dana nakon usvajanja ovog zaključka.\nPredsjedništvo BiH nalaže predsjedavajućem Vijeća ministara BiH da u roku od sedam dana od usvajanja ovog zaključka, u skladu sa odlukom o sistemu koordinacije procesa evropskih integracija u BiH, pokrene inicijativu za održavanje sjednice Kolegija za evropske integracije i Direkcije za evropske integracije, s ciljem iniciranja procesa izrade Akcionog plana za realizaciju 14 ključnih prioriteta iz Mišljenja Evropske komisije. Akcioni plan za realizaciju 14 ključnih prioriteta na prijedlog Kolegija usvaja Vijeće ministara BiH, u roku od 30 dana od dana iniciranja procesa izrade, a isti sadrži konkretne mjere, nadležne institucije, jasno utvrđene i mjerljive indikatore, te rokove za realizaciju.\nZadužuje se Vijeće ministara BiH da jednom mjesečno izvještava Predsjedništvo BiH o ostvarenom napretku kao i o uočenim poteškoćama u procesu implementacije Akcionog plana za realizaciju 14 ključnih prioriteta.\nPredsjedništvo BiH traži od Vijeća ministara BiH da bez odlaganja dostavi sveobuhvatan i detaljan plan konkretnih mjera i aktivnosti koje se trebaju poduzeti radi rješavanja migrantske krize.\nFUCZ: Zašto je izabrana Srebrena malina


Vreme - Navigator: Digitalni vojnici\nVREME 567, 15. novembar 2001. / NAVIGATOR\nUkoliko rat u Avganistanu dovoljno dugo potraje (a izgleda da hoće), američka vojska imaće priliku da u njemu isproba najnoviju komunikacionu opremu. Ovo ne bi bila vest za "Njujork tajms", na primer, da vojna komunikaciona oprema o kojoj je reč nije delimično nusproizvod civilne opreme, a ne obrnuto, što je do sada bio slučaj. Prvi "gedžet" koji su vojnici masovno prihvatili od civila jeste mobilni telefon, sprava koju ćete često videti u rukama oficira KFOR-a i SFOR-a (u mirnija vremena koriste ga i vojnici). Sada se najavljuje da bi vojnik budućnosti (koja je u srednjoj Aziji izgleda već počela) mogao u svojim bisagama da nosi i džepni računar, recimo Palm Pilot, i to isti onakav kakav se može naći u slobodnoj prodaji širom sveta. Jedina razlika u odnosu na "civilni" bio bi softver koji bi predstavljao pravi vojnički "organizator", zamenjujući sveske, olovke, knjige, rečnike i slične stvari pogodne za digitalizaciju, a neophodne vojnicima na terenu.\nIdeju da bi pam pajlot mogao da se upotrebi u ovu svrhu dobio je penzionisani potpukovnik Čarls Stibrani 1997. godine, i to u Sarajevu, videvši spravu prvi put kod jednog rezerviste. Brzo je zaključio da bi džepni računar mogao da postane "švajcarski vojni nožić" XXI veka. Ubrzo je napustio aktivnu službu i osnovao sopstvenu firmu Warrior Solutions (www.warriorsolutions.com), nudeći upravo softver za džepne računare prilagođen aktivnim pripadnicima vojske. Njegova firma razvila je posebne verzije softvera za različite rodove vojske, a najagilnijima u prihvatanju ovog izazova pokazali su se u mornarici. Više od 12.000 oficira američke mornarice dobilo je Palm računare u poslednje dve godine, a obuka za njihovo korišćenje postala je sastavni deo vojne obuke. Ocena komandanata mornarice je da će korišćenje džepnih računara pre svega unaprediti vojnu administraciju, ali još uvek se ne razmišlja o tome da se oni masovno razdele i marincima (mada su neke jedinice to učinile koristeći sopstvene budžete).\nLepo bi bilo kad bi se ova "moda" primila i u Vojsci Jugoslavije. Činjenica da je kod nas služenje vojnog roka obaveza za sve stvara uslove da se informatička pismenost proširi i na one slojeve stanovništva koji ne bi imali drugu priliku da dođu u dodir sa računarom. Opremanje kasarni računarskim učionicama ne bi predstavljalo znatnu stavku u budžetu (manje nego uvođenje bilo kog modela novog naoružanja), vojna disciplina obezbedila bi domaćinsko staranje o opremi, a problem predavačkog kadra naprosto ne postoji. U svakoj generaciji i u svakoj jedinici uvek će se naći dovoljan broj regruta/vojnika sposobnih da obučavaju "klasiće". U krajnjoj liniji, ako komandanti ne vide nikakav drugi smisao ove obuke, barem mogu vojsci da instaliraju video igrice, tek da "džombama" ne oslabe refleksi.


Krizni stožer FBiH dao preporuku da policijski sat ipak ostane od 21 sat | Grad Busovača\nKrizni stožer Federalnog ministarstva zdravstva je na današnjem sastanku donio preporuku za Vladu Federacije BiH da ne skraćuje razdoblje zabrane kretanja.\nNakon jučerašnjeg sastanka premijera Federacije BiH sa županijskim premijerima, Fadil Novalić je naložio Kriznom stožeru Federalnog ministarstva zdravstva da razmotri potencijalnu relaksaciju epidemioloških mjera, odnosno da policijski sat bude pomjeren sa 21 na 23 sata.\nDo ove ideje je došlo nakon što su u Sarajevskoj županiji ovoga tjedna relaksirane mjere otvaranjem ugostiteljskih objekata na otvorenom, no ta je odluka donesena s obzirom na pozitivan trend novozaraženih i hospitaliziranih u županiji.\nZahtjev za relaksaciju mjere zabrane kretanja dolazi između ostalog i zbog ramazana, ali brojevi u ostatku Federacije Bosne i Hercegovine čini se da nisu dovoljno dobri kao u Sarajevskoj županiji.\nPrethodni članakBUSOVAČA: Uskoro kreće teniska sezona, treninzi tri puta tjedno\nSljedeći članakU Busovači 22 aktivna slučaja Covida 19


Ministar Akar se sastao sa albanskim kolegom Peleshijem\nBosanski Haber Girişi : 10 Mart 2021 16:24\nNa sastanku osim razgovora o bilaterelnim odnosima i regionalnim sigurnosnim pitanjima, kao i o mogućnostima saradnje u odbrambenoj industriji, ministar odbrane Turske, Hulusi Akar je spomenuo saradnju između Turske i Albanije, u skorijoj budućnosti...\nMinistar odbrane Turske, Hulusi Akar se sastao sa ministrom odbrane Albanije, Nikom Peleshijem. Na sastanku su razgovarali o bilateralnim odnosima, regionalnim sigurnosnim pitanjima i pitanjima odbrane, kao i o mogućnostima saradnje u odbrambenoj industriji.\nPrema saopštenju iz Ministarstva Odbrane Republike Turske, ministar odbrane Akar je albanskog ministra odbrane Peleshija dočekao na vojnoj ceremoniji.\nMinistri su prvo održali sastanak nasamo, a nakon toga održan je i sastanak sa delegacijama.\nNa sastanku o kojem je razgovarano o bilaterelnim odnosima i regionalnim sigurnosnim pitanjima, kao i o mogućnostima saradnje u odbrambenoj industriji, ministar odbrane Turske, Hulusi Akar je spomenuo saradnju između Turske i Albanije, u skorijoj budućnosti.\nAkar je naglasio važnost održavanja trajnog mira i stabilnosti na Balkanu, a također je spomenuo i mogućnosti za dalji razvoj vojne obuke i saradnje između dvije zemlje. Naglasio je i značaj saradnje protiv terorističke organizacije FETO.\nEtiketler : HULUSI AKAR NIKO PELESHI TURSKA ALBANIJA


Mitrovica: U saobraćajnoj nezgodi povređena dva lica - Radio Kontakt Plus\nvesti08:06, 12.02.2020Izvor: Radio Kontakt Plus\nU saobraćajnoj nezgodi, u ulici Kralja Petra I u Severnoj Mitrovici, povređena su dva lica, od kojih je jedno maloletna devojčica, potvrđeno je Kontakt Plus radiju u Kosovskoj policiji.\nU saobraćajnoj nezgodi, koja se dogodila sinoć oko 21 čas, u glavnoj mitrovačkoj ulici kod "Sreza", učestvovalo je sedam putničkih vozila, kaže za Kontakt Plus radio regionalni portparol Kosovske policije poručnik Branislav Radović.\n"Osumnjičeno vozilo, sive boje, koje se udaljilo sa lica mesta, a kretalo se iz pravca centra Mitrovice ka Zvečanu, iz nepoznatih razloga, svojom prednjom levom stranom udarilo je u osam žardinjera, koje potom odbacuje na kolovoznu traku iz supotnog smera, ne zaustavlja se i nastavlja dalje u pravcu Zvečana. Vozila koja su se kretala iz pravca Zvečana, njih sedam, naleću na žardinjere i dolazi do oštećenja na vozilima, pri čemu su dva lica povređena", kazao je Radović.\nPovređena maloletna devojčica M.S i muškarac Dž.D. nakon zadobijenih povreda, prebačeni su u zdravstveni centar u Severnoj Mitrovici, gde su im konstatovane lake telesne povrede, pa su nakon medicinskog zbrinjavanja pušteni kućama.\nUviđaj su izvršili saobraćajni istražni policajci iz jedinice za drumski saobraćaj, kazao je Radović i dodao da se potraga za vozačem i istraga nastavljaju.\nTagovi: IncidentKosovska policijaKosovoSaobraćajna nesreća


Foto: N.N. | Vrhunski džez solisti u Banjaluci\nMilan Rakulj 14.11.2018 20:20\nBANJALUKA - Bojan Zulfikarpašić, Vasil Hadžimanov, Matija Dedić uz pratnju Marije Šestić, te "Majamisty Trio" imena su koja će od 24. do 27. novembra u Kulturnom centru Banski dvor i u organizaciji ove kuće nastupiti na prvom izdanju "Intime Jazz Festa".\nRadi se o drugoj višednevnoj manifestiaciji koju Banski dvor pokreće u ovoj godini nakon velikog uspjeha i odjeka koji je iza sebe ostavio Internacionalni muzički festival "Jesenja sonata".\nPo riječima Mladena Matovića, direktora Banskog dvora, ova kulturna ustanova "Intime Jazz Festom" nastavlja praksu organizovanja reprezentativnih kulturnih sadržaja i programa u vlastitoj produkciji.\n"'Intime Jazz Fest' je konceptualno zamišljen kao 'kamerni' festival džez muzike koji će se prevashodno fokusirati na vrhunske soliste ovog muzičkog žanra, uključujući maksimalno formacije do džez trija koji će ulaziti u festivalsku selekciju. Fokus prvog festivala je usmjeren na vrhunske regionalne i svjetske džez pijaniste", kazao je Matović, ističući da će festival biti otvoren koncertom poznatog pijaniste Bojana Zulfikarpašića.\nOvaj džez pijanista sa dvojnim državljanstvom, srpskim i francuskim, za trideset godina svog profesionalnog iskustva održao je više od 2.000 koncerata na raznim svjetskim scenama, na brojnim umjetničkim projektima i sa različitim muzičarima svijeta. Njegov opus broji više od 30 diskografskih izdanja, od kojih je 10 samostalnih, a o njegovom umjetničkom radu i uspjehu svjedoči više od 100.000 prodatih samostalnih CD izdanja, kao i mnogobrojne turneje po čitavoj Evropi, Americi i Aziji. Od brojnih Zulfikarpašićevih priznanja valja izdvojiti nagradu za najboljeg evropskog džez umjetnika "European Jazz Prize" koju je osvojio 2005. godine, te nagradu "Victoires du Jazz" koju je dobio dva puta - 2007. godine za najbolji džez album u Francuskoj, te 2013. godine za umjetnika godine.\nDrugo veče festivala planiran je koncert Vasila Hadžimanova, dok će treće večeri pred banjalučkom publikom nastupiti Matija Dedić i Marija Šestić. Četvrto i posljednje veče festivala nastupiće "Majamisty Trio", i tako će biti okončano prvo izdanje festivala koji će, gledano po imenima učesnika, ostvariti uspjeh i zasigurno pretendovati da pređe u jednu od tradicionalnih manifestacija u gradu Banjaluka.\nStefanov za "Nezavisne": Ne pravimo kompromise koji će nam ugroziti integritet\n150 godina Bečke državne opere\n"Slučajni nomad" ponovo oduševio džezom\nKristijan Skot na Nišvilu\nBend "Činčila" objavio novi singl "Bez oblika"\nVasiljević sa svojim kvartetom sutra u Banjaluci


Kontrola optužnice 18. aprila | MINA\nNaslovnicaMINA BusinessKontrola optužnice 18. aprila\nKontrola optužnice 18. aprila\nPodgorica, (MINA-BUSINESS) – Kontrola optužnice protiv biznismena Duška Kneževića i njegovog saradnika Đorđa Đurđića zbog osnovane sumnje da su nezakonito izdali garancije Atlas banke na iznos od 12,5 miliona EUR zakazana je za 18. april, saopšteno je iz Višeg suda u Podgorici.\nPrema ranijem pisanju Pobjede, Knežević je odbio da Atlas banci, u kojoj je većinski vlasnik, vrati ukupno 15,2 miliona EUR koliko je koštala garancija sa zateznom kamatom za njegove poslove sa kompanijom Kaspia Property, a što je potvrđeno i presudom Apelacionog, kasnije i odlukom Vrhovnog suda.\nVlasnici Kaspie, koja je registrovana u Ujedinjenim Arapskim Emiratima, isplatili su Kneževiću 12,5 miliona EUR za kupovinu hotela Princes.\nList piše da je na nagovor Kneževića, Atlas banka izdala garancije za taj novac koji, međutim, nikada nije prebačen na račun Atlas banke. Knežević je osam miliona EUR od Azerbejdžanaca uzeo na ruke, a 4,5 miliona uplaćeno je na njegova dva računa polovinom januara 2014. godine.\nKako je kupovina hotela propala, a Knežević nije vraćao novac koji su Azerbejdžanci tražili u nekoliko navrata, aktivirana je garancija Atlas banke. Garancija je aktivirana po nalogu Privrednog suda u Podgorici pred kojim su Azerbejdžanci pokrenuli spor protiv Kneževića.\nKnežević i Đurđić su u sporu tvrdili da Azerbejdžanci nikada nijesu dali ni centa i da se nije radilo o pravoj garanciji nego o nacrtu garancije.\nPravosnažna presuda u korist Kaspie Property donesena je krajem prošle godine, pa je\nbanka platila 12,5 miliona EUR, iznos na koji je glasila garancija i 2,7 miliona EUR na ime zatezne kamate Kneževićevog duga.\nIzvršenje te presude i istraga Specijalnog tužilaštva u vezi sa poslovanjem e-komerca Atlas banke, čija je posljedica izuzimanje 63 miliona EUR od Višeg suda, gurnuli su banku u privremene mjere, a prošle sedmice je Centralna banka proglasila stečaj u toj banci.


Mekejn: Dešavanja oko Trampa poprimila razmere Votergejta\nOptužbe i demantiji: Donald Tramp i Džejms Komi\nDemokratski i deo republikanskih kongresmena ocenio je kao opstruiranje pravde navode da je predsednik SAD Donald Tramp tražio od u međuvremenu smenjenog direktora Federalnog istražnog biroa (FBI) Džejmsa Komija (James Comey) da odustane od istrage o bivšem savetniku za nacionalnu bezbednost Majklu Flinu (Michael Flynn), koji je podneo ostavku zbog ruskih veza.\nBela kuća to demantuje.\nPoslednja otkrića o zbivanjima u Beloj kući “poprimila su razmere Votergejta”, izjavio je republikanski senator Džon Mekejn (John McCain).\n"Nadam se da vi vidite čist prolaz u puštanju ovoga da prođe. On je dobar momak, nadam se da možete ovo da pustite", navodno je rekao Tramp Komiju tokom večere 14. februara u Beloj kući na kome je tražio "milost u istrazi FBI o Flinu", piše “Njujork tajms” (The New York Times), pozivajući se na dva izvora koja su imala uvid u pomenuti zapisnik. Komi je o tome napravio belešku, opisujući sve detalje razgovora sa Trampom.\nOvaj neispunjeni zahtev je verovatni motiv za Komijevo otpuštanje, navodi njujorški list.\nMajkl Flin (na fotografiji) pod istragom je Pentagona o navodnom davanju novcu kompanijama koje su povezane s ruskom vladom\nFlin je 13. februara podneo ostavku posle medijskih izveštaja da je pre inauguracije Donalda Trampa s ruskim ambasadorom razgovarao o američkim sankcijama prema Rusiji, te da je pogrešno prikazao te kontaktu američkom predsedniku i potpredsedniku Majku Pensu (Mike Pence).\nBivši savetnik je takođe pod istragom Pentagona o navodnom davanju novcu kompanijama koje su povezane s ruskom vladom.\n“Njujork tajms” i “Asošijeted pres” (AP) javljaju da je tokom pomenute večere Tramp zatražio od potpredsednika Pensa i ministra pravde Džefa Sešnsa (Jeff Sessions) da izađu iz sobe dok je razgovarao sa Komijem o Flinu.\nTramp je, prema pisanju njujorškog lista, osudio curenje informacija iz Vlade prema medijima, naglašavajući da bi direktor FBI trebalo da razmotri procesuiranje novinara zbog objavljivanja poverljivih informacija.\n“Njujork tajms” je preneo da je Komi imao običaj da piše beleške tokom razgovora s Trampom kako bi ostavio “papirni trag”, odnosno dokumentovao navodno “nedoličan” pritisak američkog predsednika na istragu FBI o ruskim vezama njegovih saradnika.\nAsošijeted pres (AP) ističe da je Komi napravio beleške o nekoliko razgovora sa Trampom jer je smatrao da je nastup američkog predsednika bio “čudan” ili “problematičan”.\nAmerička agencija piše da je Komi voljan da svedoči o svojim iskustvima u susretu sa Trampom, ali želi da to učini javno, a ne na zatvorenim brifinzima kako je predložilo nekoliko kongresnih komiteta.\nBela kuća je odmah reagovala na pisanje lista navodeći da Tramp nije tražio od Komija da odustane od istrage o Flinu.\n"Predsednik je stalno isticao da je general Flin pristojan čovek koji služi bezbednosti naše države i nikada nije zatražio od Komija ili bilo koga drugog da završi bilo kakvu istragu, uključujući i o generalu Flinu. Ovo nije istinit niti precizan opis razgovora predsednika i Komija", navodi se u odgovoru Bele kuće.\nTramp navodno tražio procesuiranje novinara zbog objavljivanja poverljivih informacija: Sedište lista "Njujork Tajms"\nTakav zahtev od predsednika predstavljao bi direktno mešanje u istragu koja je u toku i eventualno ometanje pravosuđa.\nBeleške agenata i drugih zvaničnika FBI-a često se na suđenjima koriste kao verodostojni dokazi.\nRojters prenosi da je portparol FBI-a odbila da komentariše detalje zapisnika.\nZabrinuti i demokrate i republikanci\nKongresmeni iz redova Demokratske stranke su izrazili zabrinutost zbog pomenutog i drugih slučajeva koji potresaju Belu kuću.\n“Ovo je jedna od najozbiljnijih optužbi koja se može izreći protiv predsednika – da pokušava da odloži ili opstruira sprovođenje pravde”, kazao je Dik Darbin (Dick Durbin), jedan od najuticajnijih demokrata u Senatu.\n“Zapanjujuće je i zastaje dah pri pomisli da predsednik SAD može da zatraži od čelnika FBI da obustavi istragu protiv bilo koga”, dodaje Darbin.\n“Istorija nas posmatra. Zemlja je na iskušenju bez presedana”, smatra Čarls Šamer, (Charles Schumer), lider demokrata u Senatu.\nBela kuća demantuje navode medija\nBen Kardin (Cardin), vodeći demokrata u senatskom Komitetu za spoljne poslove podvlači da je ovo “najeskplozivniji” dokaz Trampovog pokušaja da omete pravdu.\n“Vreme je da vođstvo republikanaca u Kongresu javno prizna kako su opasni predsednikovi potezi i retorika po američku vladavinu prava, kao i da prihvati imenovanje specijalnog istražioca u slučaju ruskih veza Trampove administracije”, dodao je Kardin.\nI republikanski kongresmeni su izrazili zabrinutost zatraživši da vide Komijeve beleške na kojima se zasnivaju izveštaji medija.\nRepublikanac Džeson Čafec (Jason Chaffetz), predsedavajući Komiteta Predstavničkog doma za nadzor koji istražuje ulogu Rusije, ističe da zbog zapisnika bivšeg šefa FBI jača zabrinutost “o neprimerenom mešanju u aktivnu istragu”.\nOn kaže da Komitet želi da vidi pomenuti zapisnik te da je spreman da natera Ministarstvo odbrane da ga pokaže, čak i koristeći obavezni nalog (subpoena) ako to bude nužno.\n“Moje pero za potpisivanje subpoena je spremno”, napisao je Čavec na Tviteru.\n'Duboko uznemirujući navodi'\nOvo je poslednji u nizu slučajeva koji potresaju Belu kuću. Prethodno je Donald Tramp je smenio direktora FBI Džejmsa Komija, čoveka koji je bio na čelu agencije zadužene za istragu veza između Trampove predizborne kampanje i Rusije, što je izazvalo burne reakcije. Potom su američki mediji javili da je Tramp prosledio poverljive informacije ruskom ministru inostranih poslova Sergeju Lavrovu o Islamskoj državi Iraka i Levanta (IDIL), što Bela kuća negira.\n“Njujork tajms”, koga je Tramp često prozivao da proizvodi "lažne vesti", dodaje da je tokom ranije večere američkog predsednika i sada već bivšeg šefa FBI u januaru, Tramp dva puta tražio od Komija da se obaveže na lojalnost, što je Komi odbio. U odgovoru “Tajmsu”, Bela kuća je odbacila da se takav razgovor dogodio.\n“Njujork tajms” dodaje da je Tramp i pretio Komiju zbog objavljivanja informacija o njihovom razgovoru.\n"Džejmsu Komiju je bolje da nema nijedne nove trake našeg razgovora pre nego što počne da ih pušta medijima", napisao je Tramp na Tviteru, manje od dva dana posle otpuštanja Komija.\nU međuvremenu, republikanac Džon Mekejn, predsedavajući senatskog Komiteta za vojna pitanja, ocenio je kao "duboko uznemiravajuće" navode da je Tramp otkrio veoma poverljivu informaciju o IDIL-u ruskim zvaničnicima tokom susreta prošle nedelje u Vašingtonu.\nOn je istakao da je “neprihvatljivo” da Tramp poziva Sergeja Lavrova u Belu kuću, nazivajući ga “marionetom” Kremlja.\nOvaj film smo gledali i ranije: Džon Mekejn\nMekejn je istakao da su poslednja otkrića o zbivanjima u Beloj kući “poprimila razmere Votergejta”.\n“Ovaj film smo videli ranije”, kazao je Mekejn podsećajući na ostavku Ričarda Niksona nakon što je pokrenut postupak njegovog opoziva.\n“Cipele se i dalje bacaju i na svakih nekoliko dana pojavljuje se novi aspect. Tramp mora da se svega ovog reši… Što duže odlažete, duže će trajati”, smatra Mekejn.\nDa li je direktor FBI smenjen da se spreči istraga o ruskim vezama?\nTrump potvrdio da je otkrio neke informacije o IDIL-u Rusiji


Važne informacije za članstvo Udruženja – ULUS\nOvom prilikom želimo da vas informišemo o aktivnostima i funkcionisanju Udruženja likovnih umetnika Srbije.\nStanje sa računima ULUS-a\nTokom osam (8) radnih dana bankovni nalozi ULUS-a su bili blokirani, što je prouzrokovalo kompletan zastoj u redovnom poslovanju Udruženja. Razlog za blokadu računa nalazi se u činjenici da nedavne promene zakonskih zastupnika nisu ispravno procesuirane od strane banke jer je referentkinja OTP banke zadužana za vođenje poslova ULUS-a upravo u ovom periodu bila na bolovanju. Ipak, juče ujutru (25.08.2021.) računi ULUS-a su konačno odblokirani i svi poslovi Udruženja se neometano nastavljaju.\nMišljenje Ministarstva za ljudska i manjinska prava i društveni dijalog u vezi sa pravnim postupkom povodom promene zvaničnih zastupnika ULUS-a\nNadzorni odbor ULUS-a je 23. jula 2021. godine, reagujući na problem u vezi sa zastupnikom Udruženja likovnih umetnika Srbije, zatražio mišljenje nadležnog ministarstva. Elektronskim putem ULUS je dobio odgovor 16. avgusta 2021. godine. Odgovor se zasniva na tome da prava, koja su stečena od strane trećih savesnih lica se ne mogu umanjiti donošenjem presude kojom je određeni akt udruženja određen kao ništavni, u skladu sa članom 20. Zakona o udruženjima, i čime se potvrđuje legalnost i legitimnost članova organa i tela izabranih na Skupštini ULUS-a 28.12.2019. Mišljenje Ministarstva za ljudska i manjinska prava i društveni dijalog možete u celosti pročitati na sledećem linku.\nNajava Skupštine ULUS-a\nUpravni odbor je na 41. sednici doneo odluku o sazivanju Skupšine Udruženja likovnih umetnika Srbije. Skupština će se organizovati iz dva dela. Razlog za to je potreba da se sprovedu odluke sudske presude iz 2016. godine (koja je postala pravosnažna 2020. god), a koje se odnose na verifikaciju novopimljenih članova iz 2013. god, izmene i dopune statuta, i dr., što će sve biti predmet prve Skupštine čije se održavanje najavljuje za subotu, 2. oktobar 2021. godine. Članovi OiT izabrani na legalnoj i legitimnoj Skupštini 2019, čiji mandat nikada nije osporen, ponudiće članovima Skupštine da se izjasne da li su saglasni da sadašnje rukovodstvo završi započet mandat (2019-2022) uz dopunu članova OiT. Ukoliko rukovodstvo ne dobije podršku, biće organizovana nova izborna skupština za mandat 2021-2024. Naredna Skupština održaće se nedelju dana kasnije, 9. oktobra 2021. godine i biće redovna skupština ULUS-a, koja bi se odnosila na teme kao što su podnošenje godišnjih izveštaja o radu svih organa i tela udruženja, finansijski izveštaji, dopuna ili novi izbor kandidata za organe i tela, i sl.\nKonkurs za članove radnog tima drugog ciklusa debatno-istraživačkog programa “Mora da MOŽE! – Ka regulaciji radnog okruženja i profesionalnog statusa vizuelnih umetnika”\nU izuzetno velikoj konkurenciji prijavljenih projekata, ULUS-u su odobrena sredstva za nastavak rada na debatno-istraživačkim projektima od strane Nemačke Vlade/Gete instituta (Relief Fund) i Fondacije za otvoreno društvo Srbije. U nastavku rada na pronalaženju načina za unapređenje položaja umetnosti i umetnika u društvu, ovim projektima ćemo intenzivno raditi na: (1) obnavljanju veza i koordinaciji delovanja sa podružnicama širom Srbije; (2) uspostavljanju platforme za standardizaciju uslova angažovanja umetnika koje nude izlagački prostori; (3) sindikalnom organizovanju likovnih umetnika; (4) radu sa mladima i povezivanju sa likovnim programom. Konkurs za prijavu članova zainteresovanih za uključivanje u radni tim projekta otvoren je na sajtu ULUS-a, a rok za prijave je 15. septembar.\nKategorija: Saopštenja i informacije 26. августа 2021.\nPRETHODNAPrevious post:Mišljenje ministarstva za ljudska i manjiska prava i društveni dijalogSLEDEĆANext post:Otvoren poziv za umetnike / PROJEKAT DRUGI NAČINI KOMUNIKACIJE


EU podrška inicijativama za mlade u Srbiji - EU Delegacija u Srbiji\nEU podrška inicijativama za mlade u Srbiji\nBy Nebojsa objavljeno\t 23/02/2021 Vesti\nRegionalna kancelarija za saradnju sa mladima (RYCO) potpisala je ugovor sa Nezavisnim udruženjem novinara Vojvodine, Mrežom za politike prema drogama u jugoistočnoj Evropi, Crvenim krstom Vojvodine i Helsinškim odborom za ljudska prava u Srbiji. Ceremonija potpisivanja održana je u prostorijama Kuće ljudskih prava u Beogradu, a korisnici će se u narednom periodu baviti aktivnostima na poboljšanju položaju mladih u društvu.\nObraćajući se prisutnima, Pol Anri Prese, šef za informisanje, komunikaciju i medije Delegacije Evropske unije u Srbiji istakao je važnost saradnje EU i RYCO kancelarije, za doprinos povezivanju i integraciji mladih u regionu, promociji mira i povezanosti među mladima. “Veoma smo zadovoljni što smo sa Vladom Republike Srbije, RYCOom, Vladama zemalja regiona, civilnim društvom- svi aktivirali mreže da bismo pomogli mladima da napreduju i ostvare svoje pune potencijale”, istakao je Prese.\nNa konurs je stiglo preko 120 projekata koji su udružili preko 400 organizacija iz regiona. Nagrađeni projekti se bave prevencijom nasilja, medijskom pismenošću, povezivanjem i razumevanjem mladih u regionu, zdravljem.\n“Za EU su razvoj i integracija mladih jedan od prioriteta. Unija je nedavno pokrenula Inicijativu za podršku zapošljivosti mladih, vrednu preko 22 milijarde eura, sa ciljem da pomogne mladima da nađu svoje mesto na tržištu rada”, naglasio je Prese.\nMarija Bulat, šefica lokalne kancelarije RYCO u Srbiji istakla je važnost podrške koju Evropska unija pruža Regionalnoj kancelariji za saradnju mladih na Zapadnom Balkanu od samog osnivanja, 2016. godine.\nMarko Kostić, Omladisnki predstavnik Srbije u Upravnom odboru RYCO-a, kaže da su aktivnosti Kancelarije sve obimnije i vidljivije.\n“Evropska komisija je izdvojila preko 300.000 eura, što u trenutku globalne pandemije stvarno nije malo. Zato mi je drago što su prepoznali važnost ove inicijative da se mladi u region što više povezuju. Ja sam siguran da ćemo mi narednih godina imati još više sredstava i da je ovo samo početak. I da će RYCO narednih godina biti jedan brend celog regiona”, kaže Kostić.\nNagrađeni projekti okupiće mlade iz regiona u dinamičnim aktivnostima koje će poboljšati saradnju i međusobno razumevanje. Projekti podržani u okviru poziva realizuju se od februara do oktobra 2021. godine, podstičući pomirenje i regionalnu saradnju mladih, kao i jačanje kapaciteta civilnog društva da se prilagodi okruženju COVID-19. Tokom realizacije ovog poziva, inovativni projekti će mladima u regionu pružiti nove prostore za dijalog i angažovanje.\n“Ponosni smo što su udruženjima iz Srbije odobrena značajna finansijska sredstva za projekte, jer to svedoči o kvalitetu ideja i rada naših udruženja”, istakao je Uroš Pribićević, pomoćnik ministra omladine i sporta, i naglasio da Ministarstvo omladine i sporta planira nastavak zajedničke saradnje sa Evropskom unijom za dobrobit omladine u regionu.\n“EU će u narednih nekoliko godina imati puno inicijativa usmerenih ka prioritetu unapređenja položaja mladih. Ove inicijative će biti dostupne mladima iz Srbije i regiona Zapadnog Balkana. Između ostalih, Erasmus+ će nastaviti da podržava obrazovanje i mobilnost mladih. Ekonomsko investicioni plan za Zapadni Balkan, usvojen prošlog septembra predviđa pokretanje inicijative za podršku mladima”, zaključio je Prese.\nOdabrani projekti u Srbiji stvoriće partnerstva sa organizacijama u regionu koje će obezbediti saradnju mladih u oblastima rešavanja sukoba, suočavanja sa prošlošću, osnaživanja i razvoja mladih.\nEvropska unija je uložila znatne napore da podrži razmenu mladih u regionu. Omladinske organizacije i škole sa zapadnog Balkana blisko sarađuju omogućavajući mobilnost i interkulturalno učenje u regionu. Pored toga, mladi iz regiona Zapadnog Balkana su učestvovali u različitim vodećim inicijativam i programima EU kao što su Erasmus + ili Prekogranična saradnja, kao i od drugih finansijskih instrumenata EU čiji je cilj podsticanje saradnje i razmene mladih.\nDržave i lokalne samouprave zemalja Zapadnog Balkana, škole i organizacije civilnog društva sarađivale su na brojnim inicijativama vezanim za ljudska prava, izgradnju mira, rešavanje sukoba, održivi razvoj, razmenu mladih.\nKancelarija za regionalnu saradnju sa mladima (RYCO) je međuvladina organizacija koju su osnovale vlade zapadnog Balkana s ciljem promocije duha pomirenja i saradnje između mladih u regionu kroz programe razmene mladih.\nSporazum o uspostavljanju RYCO potpisali su premijeri tokom Samita zapadnog Balkana održanog u Parizu 4. jula 2016. godine.\nOd svog osnivanja, RYCO je podržao preko 100 projekata sa preko 2.500.000 evra. Do sada je više od 5000 mladih ljudi učestvovalo u ovim projektima koje su realizovale 326 organizacija civilnog društva i srednjih škola iz regiona.\nZa dodatne informacije, molimo posetite www.RYCOwb.org


Novi Pazar - Od ponedjeljka noćno odvoženje smeća u Prvomajskoj ulici\nNaslovnica Sjeverni Sandžak Novi Pazar Novi Pazar – Od ponedjeljka noćno odvoženje smeća u Prvomajskoj ulici\nNovi Pazar – Od ponedjeljka noćno odvoženje smeća u Prvomajskoj ulici\nDa bi se izbjegle dnevne saobraćajne gužve, od ponedjeljka u Prvomajskoj ulici počinje noćno odvoženje smeća.\nJavno komunalno preduzeće ”Gradska čistoća” apeluje na stanovnike pomenute ulice da obezbede odgovarajuće higijensko tipske posude, koje bi trebalo da budu dostupne dežurnim ekipama.\nNoćno odvoženje smeća, kao novu praksu Gradska čistoća uvodi od ponedjeljka na inicijativu građana, medija i nevladinih organizacija, a eksperimentalna faza počinje u jednoj od najfrekfentnijih ulica, Prvomajskoj.\n“Na taj način ćemo, koliko-toliko uticati na manje zagušenje u saobraćaju, izbjećićemo sve one jutarnje gužve a i nama će to odgovarati jer građani će morati u narednom periodu da obezbijede odgovarajuće posude koje mogu preko noći da ostanu ispred vrata”, kaže direktor JKP “Gradska čistoća” Emin Omerović.\nOmerovića ističe da nedostatak odgovarajućih higijensko-tipskih posuda i zaključana kapija su ono što može biti problem u realizaciji noćnog odvoženja smeća. Organizaciono, novi režim može funkcionisat bez problema u periodu od marta do decembra i u ostalim frekventnijim ulicama.\n“Ako to uspije u Prvomajskoj, a nadam se da hoće, proširićemo tu praksu i na ostale frekventne ulice; obavezno Rifata Burdževića, kao i neke u nas


BiH /OSCE objavio izvještaj: Zatajio odgovor pravosuđa na korupciju / Radio Sarajevo\n23. 11. 2020. u 10:05:00 Radiosarajevo.ba\nMisija OSCE-a u BiH objavila je treći po redu godišnji Izvještaj o odgovoru pravosuđa na korupciju: Sindrom nekažnjivosti.\n"Ukupna slika koju nudi praćenje teških predmeta korupcije (tj. onih predmeta koji su kategorizirani kao predmeti visoke i korupcije srednjeg nivoa) može se jednostavno opisati kao zatajenje krivično-pravnog sistema koje je dovelo do de facto nekažnjivosti za počinioce brojnih teških djela", navodi se u uvodnom dijelu izvještaja koji će danas biti prezentiran javnosti.\nIz Misije OSCE-a navode i da se odgovor pravosuđa na korupciju dodatno pogrošao u 2019. godini.\n"Ovo je naročito alarmantno s obzirom na to da je Misija situaciju u periodu 2017–2018. godine već ocijenila kao neadekvatnu i da je tada konstatovano da postoji de facto nekažnjivost za mnoge počinioce", konstatuje OSCE.\nFoto: Printscreen: Izvještaj\nKao ključni faktor koji mora biti razmotren navode pojavu nezakonitog ili neetičnog ponašanja pojedinih sudija i tužilaca koji potencijalno manipuliraju ishodima u predmetima visoke i korupcije srednjeg nivoa.\nIz OSCE-a ističu da bi izuzetno loše istrage i izrada optužnica, zajedno sa radikalno nedosljednim tumačenjima zakona koja obično rezultiraju oslobađajućim ili blagim presudama, mogli u određenoj mjeri biti plod loše namjere ili neprimjerenog uticaja prije nego neznanja.\n"Dešavanja u 2019. godini uistinu nude pregršt dokaza o (sve vidljivijem) političkom uplitanju u krivičnopravni sistem, a demonstrirala su i nespremnost VSTV-a BiH da podrži profesionalne i etičke standarde i osigura odgovornost u okviru pravosuđa", piše, između ostalog, u Godišnjem izvještaju, prenosi Istraga.ba.\nIz OSCE-a podsjećaju na aferu "Potkivanje", čiji je glavni akter Milan Tegeltija, predsjednik VSTV-a, problematizuje određena imenovanja...\nKompletan, zabrinjavajući, izvještaj možete pročitati na ovom LINKU.\nTagovi: OSCE izvještaji Milan Tegeltija Tužilaštvo BiH Sud BiH korupcija afera potkivanje pravosuđe\n... / Misija OSCE-a u BiH predstavila izvještaj o odgovoru na krizu uzrokovanu pandemijom\n! / Šefica Misije OSCE-a u BiH i ambasadori osudili nedavne napade na novinare


SportDC - Vesti - Kolumne - Zeljkovićev “pogled u širinu”\nSreda, 08.04.2020 19:35\n18.03.2020 Tomo Marić\nMisija novog predsednika Fudbalskog saveza Republike Srpske i budućeg prvog čoveka Fudbalskog saveza BiH Vice Zeljkovića, započeta angažovanjem u organizaciji kultne manifestacije “Dan fudbala”, posle nastavljena razgovorima sa ljudima fudbala i predstavnicima lokalnih zajednica u Bijeljini, Gradišci, Prijedoru i Istočnom Sarajevu… i predstavljanje njegovog “plana i programa”, kada je u pitanju fudbal Republike Srpske, samim tim i u BiH, izazvao je dužnu pažnju javnosti.\nMladi ljudi sa vizijom uvek traže nemoguće da bi pronašli moguće i realno!\nŽarom i energijom odanosti fudbalskoj igri, i svemu što je prati, i dobro i loše, Zeljković, istovremeno, govori kojim putem ima nameru da ide u svom viđenju sporta uopšte, fudbala pogotovo, pri tome ne skrivajući da će taj put najmanje biti posut ružama i poljskim cvećem.\nPrve reakcije govore da je svugde dobio podršku, između ostalog i zbog toga što se ponašao kao neko ko je došao da bude prijatelj; taj i takav gost, uvek će ih naći na svakom koraku!\nNije to lak posao. Pre njegovog dolaska na čelo fudbalske organizacije Republike Srpske u njoj je vladala tolika netrpeljivost i suprostavljenost gotovo svih zvaničnika kontra tadašnjeg predsednika Mile Kovačevića. Onda su se probudili i svest i savest, da je bilo drugačije možda bi se i cela organizacija urušila!\nU životu, fala Bogu i u fudbalu, postoje samo dva puta: jedan kojim želiš ići i drugi kojim moraš hoditi; biće da je i zbog toga 32-godišnji Vico Zeljković, najmlađi predsednik u istoriji Saveza, u svojoj fudbalskoj filozofiji, izabrao “pogled u širinu”.\nPobede su, iskustvo govori, uvek bile više epilog znanja i mudrosti, nego sile snage i bahate osionosti.


16.05.2018 u 22:00\nZabranjen rad predstavništva klinike „Sante plus” u Nišu\nPredstavništvu turske klinike „Sante plus” u Nišu zdravstvena inspekcija Ministarstva zdravlja juče je zabranila obavljanje zdravstvene delatnosti i reklamiranja, saznaje „Politika”. Inspektori su utvrdili da je Ana Anisimov, koja je prikupljala dokumentaciju pacijenata i slala je kolegama u Tursku, obavljala zdravstvenu delatnost i da se reklamirala u objektu neregistrovanom za obavljanje zdravstvenih usluga u Dušanovoj ulici u Nišu. Već danas će biti upućen zahtev i drugim nadležnim organima da reaguju i provere da li je u ovom slučaju bilo još nekih neregularnosti. Podsećamo, inspekcija je izašla na teren po prijavi određenog pravnog lica protiv navodne klinike, koja nije registrovana kao zdravstveni objekat, već kao agencija koja šalje pacijente iz Srbije u Tursku na lečenje.\n23.03.2018 u 18:39\nĐuriću zabranjena poseta Kosovu\nPriština je upravo zabranila Marku Đuriću i Nikoli Selakoviću posetu Kosovu u ponedeljak, saznaje Tanjug ekskluzivno. Njih dvojica trebalo je u ponedeljak da učestvuju na panelu u okviru unutrašnjeg dijaloga. Đurić za Tanjug kaže da će u ponedeljak biti u Mitrovici. Albanci ne mogu da me spreče da se obratim svom narodu, reagovao je Đurić za Tanjug povodom zabrane. (Tanjug) Selaković nije ni tražio dozvolu za posetu Kosovo PRIŠTINA – Savetnik ministra inostranih poslova Kosova Jetljir Zuberaj je izjavio da generalnom sekretaru Predsedništva Srbije Nikoli Selakoviću nije odbijen zahtev za posetu Kosova pošto ga on nije ni uputio. Ministarstvo inostranih poslova Kosova potvrdilo je da zbog neprihvatljivih izjava nije dalo saglasnost za posetu Kosovu direktoru Kancelarije za Kosovo i Metohiju Vlade Srbije Marku Đuriću, u ponedeljak, 26. marta. Kako agencija Beta saznaje u tom ministarstvu, ostalim članovima delegacije je ulazak dozvoljen. Na osnovu sporazuma iz Brisela, dozvolu za posetu Kosovu izdaje Ministarstvo inostranih poslova Kosova, a ovo nije prvi put da Marku Đuriću nije dozvoljen dolazak. Đurić je trebalo u ponedeljak da učestvuje na panelu u okviru unutrašnjeg dijaloga o Kosovu.\n27.02.2018 u 14:20\nNemački sud odobrio zabranu dizelaša\nBERLIN – Savezni upravni sud u Nemačkoj danas je presudio da gradovi u toj zemlji mogu da uvedu zabranu vožnje dizel automobila u okviru borbe protiv zagađenja vazduha. Kako ocenjuje agencija Rojters, to je potez koji će verovatno sniziti vrednost oko 12 miliona takvih vozila na najvećem evropskom tržištu automobila i primorati proizvođače na skupe modifikacije. Analitičari kažu da će odluka suda u Lajpcigu biti od velikog uticaja na oblikovanje tražnje širom Evrope, gde prodaja dizel automobila već mesecima pada usled negativnih reakcija regulatora i zbog sve rasprostranjenijih manipulacija s emisijom gasova među proizvođačima automobila. Sudski postupak je počeo tako što je prvo nemački ekološki lobi DUH tužio regionalne prestonice Štutgart i Diseldorf kako bi ih prisilio da usklade\n26.01.2018 u 17:01\nPolicija u bioskopu koji je prekršio zabranu prikazivanja filma o Staljinu\nMOSKVA – Moskovski bioskop koji je uprkos zabrani odlučio da počne prikazivanje satiričnog filma o sovjetskom komunističkom diktatoru Josifu Staljinu danas je posetila - ruska policija. Ministarstvo kulture Rusije povuklo je ove nedelje dozvolu za prikazivanje filma „Smrt Staljina” škotskog režisera Armanda Janućija, pošto su komunisti i drugi građani kritikovali film, navodeći da predstavlja ruganje ruskoj istoriji. Moskovska policija nije saopštila svrhu današnjeg dolaska u bioskop „Pionir”, a postupila je u skladu s upozorenjem Ministarstva kulture da bi bioskop mogao da bude kažnjen. Ignorišući odluku vlasti, bioskop „Pionir” od juče prikazuje film o Staljinu, a prikazivanje filma koji nema licencu kažnjivo je prema ruskom zakonu. Uprkos brutalnoj strahovladi u kojoj su\n25.12.2017 u 18:47\nProterivanjem konjskih zaprega Sofija popravlja imidž u EU\nBugarska prestonica planira da sa svojih ulica ukloni konjske zaprege, koje su tamo čest prizor, a cilj je da popravi svoj imidž uoči preuzimanja predsedavanja Evropskoj uniji. „Zaprege predstavljaju ozbiljnu opasnost, jer mogu da dovedu do saobraćajnih nezgoda, prljaju okolinu i nijedna evropska prestonica ih ne toleriše izuzev radi atrakcije”, rekao je gradonačelnik Sofije Simeon Slavčev, prenosi britanski „Dejli mejl”. Prema trenutno važećim propisima, konjske zaprege su dozvoljene samo na obodima bugarske prestonice, ali se one mogu neretko videti i u centru Sofije, s obzirom na to da se propisi slabo primenjuju. „Planiramo da konfiskujemo ne samo teretna kola, već i životinje za vuču”, najavio je Slavčev. Zabrana je prvobitno trebalo da stupi na snagu 1. januara 2018,\n17.11.2017 u 21:10\nPametni satovi zabranjeni u Nemačkoj\nBERLIN – Federalna mrežna agencija Nemačke, telekomunikaciono regulatorno telo te zemlje, saopštilo je danas da zabranjuje prodaju smart satova koje roditelji mogu koristiti da proveravju svoju decu, rekavši da satovi krše nemačke zakone o prisluškivanju. Agencija je saopštila da je već preduzela mere protiv nekoliko firmi, koje prodaju satove preko interneta, prenosi Rojters. Insistiraju da roditelji unište satove koji su široko dosutpni deci od 5 do 12 godina u Nemačkoj. „Putem aplikacije, roditelji mogu da koriste satove kako bi tajno prisluškivali šta se dešava u okruženju deteta. Viđeni su kao zabranjen odašiljač. Naša istraga pokazala je da su roditelji koristili satove da prisluškuju učitelje u učionici”, rekao je predsednik agencije Johen Homan. Agencija navodi da\n29.09.2017 u 11:12\nCipras nepoželjan na Svetoj Gori\nAdministracija Svete Gore je odbila da u zvaničnu posetu primi premijera Grčke Aleksisa Ciprasa koji je u sredu tamo trebalo da razgovara s rukovodstvom Svete Gore, poseti manastire i sastane se sa Vaseljenskim patrijarhom Vartolomejom, piše danas konzervativni atinski list „Katimerini” i pominje da su u donošenju te odluke učestvovali i srpski monasi. „Sveta zajednica” – vrhovno upravno telo Svete Gore, na burnom sastanku odlučila je u ponedeljak da ne primi Ciprasa u zvaničnu posetu, i da mu ne ukaže protokolom predviđene počasti kao premijeru, već mu je poručila da na Atos može doći samo kao „privatno lice”, kao običan hodočasnik, piše list. Razlog za tu odluku je mišljenje sveštenika Svete Gore da ne mogu primiti premijera koji je „proglasio da je ateista” i koji donosi zakone i\n16.05.2017 u 23:06\nPolicija preporučila zabranu Tompsonovog koncerta\nLjubljana – Slovenačka policija preporučila je gradskim vlastima u Mariboru da zabrane za subotu zakazani koncert hrvatskog pevača Marka Perkovića Tompsona, poznatog po veličanju ustaštva. Takva preporuka doneta je zbog „informacija o povećanim bezbednosnim rizicima, zbog opasnosti da koncert zloupotrebljen za krivična dela”, navela je slovenačka agencija STA koja se poziva na saopštenje mariborske policije. Policija je ukazala da, na osnovu informacija o prodaji karata za koncert preko interneta u Hrvatskoj i Austriji, ima razloga da se veruje da će na koncert doći pojedinci iz sredina gde su koncerti tog muzičara zabranjeni. Mariborska policija smatra da bi na koncert mogle doći Tompsonove radikalne pristalice iz Hrvatske, sa namerom da podstaknu i počine krivična dela. Takođe je\n27.09.2016 u 20:55\nDonji dom švajcarskog parlamenta usvojio zabranu burke\nCIRIH - Donji dom švajcarskog parlamenta je tesnom većinom usvojio zakon kojim se zabranjuje nošenje burke, ali o tom pitanju će se najverovatnije na kraju odlučivati referendumom. Nacrt zakona koji je predložio poslanik Volter Vobman iz populističke desničarske Narodne partije Švajcarske usvojen je sa 88 glasova za i 87 glasova protiv, prenosi AFP. Zakon je gotovo identičan onome koji je usvojen u kantonu Tičino, a koji je stupio na snagu 1. jula i predviđa kazne od 100 do 10.000 švajcarskih franaka za nošenje vela preko celog lica. Međutim, ocenjuje švajcarska agencija ATS, današnje glasanje se može pokazati samo simboličnim, jer se očekuje da će zakonodavci odlučiti da sačekaju sa sprovođenjem zakona dok se građani ne izjasne o ovom pitanju na referendumu. Već je i\n20.08.2016 u 17:03\nNica se priključila zabrani nošenja burkinija\nNica – Nica se priključila nizu francuskih letovališta koja su zabranila burkini – islamsku verziju kupaćeg kostima koji pokriva telo, saopštili su gradski zvaničnici. Kako je navedeno u saopštenju, grad je zabranio ovaj odevni predmet koji „otvoreno manifestuje pripadnost religiji u vreme kada su Francuska kao i njena svetilišta na meti terorističkih napada”, izvestio je AFP. Do sada je 15 gradova u Francuskoj zabranilo burkini, uključujući i Kan, gde su tri žene kažnjene zbog nošenja burkinija sa po 38 evra tokom prošlog vikenda – prenosi Tanjug.\n19.09.2021 u 17:00\nĐacima u Glamoču uskraćeno pravo da uče srpski jezik\n19.09.2021 u 16:48\nOd lošeg vazduha u regionu umre 13.000 ljudi godišnje


Dobri politički odnosi sa SAD osnov za nove investicije\nTanjug 12. septembra 2018. 13:34\nBEOGRAD – Potpredsednica srpske Vlade i ministarka građevinarstva, saobraćaja i infrastrukture Zorana Mihajlović ocenila je danas da sporazum o saradnji Srbije i SAD u oblasti infrastrukturnih projekata, potpisan prošle nedelje tokom posete američkog ministra trgovine Vilbura Rosa, „govori pre svega o drugačijim političkim odnosima dve zemlje“ i „znači ne samo dolazak novih investicija već i novih tehnologija, znanja i načina upravljanja investicijama“.\nOna je, gostujući u jutarnjem programu TV Prva, istakla da je u pitanju krovni, strateški sporazum između Srbije i SAD, jer daje osnovu za dolazak velikih američkih kompanija i njihovo uključivanje u izgradnju važnih infrastrukturnih projekata.\n„Na primer, američka kompanija ‘Behtel’ zainteresovana je za izgradnju Moravskog koridora, očekujem da do kraja godine imamo konkretne dogovore. Ovo nije prvi sporazum tog tipa, slične imamo i s drugim strateškim partnerima – Kinom, Rusijom, Azerbejdžanom“, rekla je Mihajlovićeva.\nOna je precizirala da pre potpisivanja ovako važnih sporazuma svaka država treba da ispuni niz standarda, ali i da sporazum sa SAD nije uslovljen pitanjem Kosova, te da Srbija treba da iskoristi svoj položaj.\n„Vremena su se promenila, velike sile danas hoće da čuju šta Srbija ima da kaže. Srbija želi da se povezuje s drugim državama, naš položaj je naša riznica i treba da ga iskoristimo u ekonomske svrhe. Svakako da Beograd i Priština, Srbi i Albanci, treba da naprave kompromis kako bi došli do rešenja od obostranog interesa“, rekla je ministarka.\nOna je najavila da će sledeće nedelje boraviti u zvaničnoj poseti Kini, kao članica državne delegacije koju predvodi predsednik Srbije Aleksandar Vučić, i da će tom prilikom biti potpisano više važnih dokumenata.\n„Za nas su najvažniji finansijski ugovor za obilaznicu oko Beograda i izgradnju deonice auto-puta od Preljine do Požege, gde radovi počinju 1. marta sledeće godine. Još jedan značajan projekat s Kinom je izgradnja brze pruge Beograd-Budimpešta, očekujem da za dve godine imamo gotovu deonicu od Beograda do Novog Sada“, istakla je Mihajlovićeva.


10 najboljih hotela u blizini: Mogao Caves - TripAdvisor\nNajbolji hoteli u blizini: Mogao Caves, Dunhuang\nČitajte komentare o: Mogao Caves\n92 hotela su u krugu od 50 km od: Mogao Caves\nFiltrirajHoteli50 km od lokacije Mogao Caves\nOvo je jedan od hotela sa najviše rezervacija u Dunhuang u 60 prethodnih dana.\n13,8 km od: Mogao Caves\nBr. 1 u pogledu odnosa cena/kvalitet od 114 hotela u Mogao Caves\n14,2 km od: Mogao Caves\nBr. 2 u pogledu odnosa cena/kvalitet od 114 hotela u Mogao Caves\n16,2 km od: Mogao Caves\nBr. 3 u pogledu odnosa cena/kvalitet od 114 hotela u Mogao Caves\n16,3 km od: Mogao Caves\nBr. 4 u pogledu odnosa cena/kvalitet od 114 hotela u Mogao Caves\n16,5 km od: Mogao Caves\nBr. 5 u pogledu odnosa cena/kvalitet od 114 hotela u Mogao Caves\n16,4 km od: Mogao Caves\nBr. 6 u pogledu odnosa cena/kvalitet od 114 hotela u Mogao Caves\n16,1 km od: Mogao Caves\nBr. 7 u pogledu odnosa cena/kvalitet od 114 hotela u Mogao Caves\nPrikaži sve povoljne ponude (11) počev od 11 US$\nBr. 8 u pogledu odnosa cena/kvalitet od 114 hotela u Mogao Caves\nBr. 9 u pogledu odnosa cena/kvalitet od 114 hotela u Mogao Caves\nCena koju ste pronašli je za 33% niža od prosečne cene ovog hotela od 42 US$ za noćenje.\nBr. 10 u pogledu odnosa cena/kvalitet od 114 hotela u Mogao Caves\nCena koju ste pronašli je za 21% niža od prosečne cene ovog hotela od 29 US$ za noćenje.\nBr. 11 u pogledu odnosa cena/kvalitet od 114 hotela u Mogao Caves\nBr. 12 u pogledu odnosa cena/kvalitet od 114 hotela u Mogao Caves\nBr. 13 u pogledu odnosa cena/kvalitet od 114 hotela u Mogao Caves\n14,9 km od: Mogao Caves\nBr. 14 u pogledu odnosa cena/kvalitet od 114 hotela u Mogao Caves\n15,2 km od: Mogao Caves\nBr. 15 u pogledu odnosa cena/kvalitet od 114 hotela u Mogao Caves\nBr. 16 u pogledu odnosa cena/kvalitet od 114 hotela u Mogao Caves\n15,4 km od: Mogao Caves\nBr. 17 u pogledu odnosa cena/kvalitet od 114 hotela u Mogao Caves\n15,8 km od: Mogao Caves\nBr. 18 u pogledu odnosa cena/kvalitet od 114 hotela u Mogao Caves\n15,9 km od: Mogao Caves\nBr. 19 u pogledu odnosa cena/kvalitet od 114 hotela u Mogao Caves\nBr. 20 u pogledu odnosa cena/kvalitet od 114 hotela u Mogao Caves\nBr. 21 u pogledu odnosa cena/kvalitet od 114 hotela u Mogao Caves\nBr. 22 u pogledu odnosa cena/kvalitet od 114 hotela u Mogao Caves\nSouthwest of the Junction of Mingshan Road and Ningsai Road, Dunhuang, Kina\nBr. 23 u pogledu odnosa cena/kvalitet od 114 hotela u Mogao Caves\nBr. 24 u pogledu odnosa cena/kvalitet od 114 hotela u Mogao Caves\nBr. 25 u pogledu odnosa cena/kvalitet od 114 hotela u Mogao Caves\nBr. 26 u pogledu odnosa cena/kvalitet od 114 hotela u Mogao Caves\nBr. 27 u pogledu odnosa cena/kvalitet od 114 hotela u Mogao Caves\nNo. 2 Building Northeast Side of Dunhuang Small Town, Dunhuang, Kina\nBr. 28 u pogledu odnosa cena/kvalitet od 114 hotela u Mogao Caves\nNo.18 Mingshan Road, Dunhuang 736200, Kina\nBr. 29 u pogledu odnosa cena/kvalitet od 114 hotela u Mogao Caves\nFusen Time Plaza, Dunhuang, Kina\nBr. 30 u pogledu odnosa cena/kvalitet od 114 hotela u Mogao Caves


Vesti online / Vesti / Svet / Izborna zamka za Francuze\nIzborna zamka za Francuze\nKraj kampanje za izbor novog predsednika Francuske onakav je kakva je uglavnom bila i kampanja - ružan, rekao je jedan ugledni francuski komentator. Za kraj, advokati Emanuela Makrona uložili su tužbu zbog glasina na internetu da on navodno ima račun u finansijskim rajevima, a na šta je Le Penova aludirala u TV duelu.\nJuriš na radničku klasu: Marin le Pen\nKljučna protivurečnost ovih predsedničkih izbora u Francuskoj je da umesto da ponudi izbor između dva ekonomska modela i dva modela evropskog udruživanja - Francuzi biraju između dve ličnosti ili, bolje rečeno, biraju pre svega protiv koga su.\nJaja za Le Penovu\nMarin le Pen demonstranti su gađali jajima tokom posete fabrici u regionu Bretanja, u okviru predizborne kampanje. Tri dana uoči predsedničkih izbora, oko 50 osoba okupljenih oko liderke Nacionalnog fronta uzvikivalo je "Napolje sa fašistima" i gađalo jajima Le Penovu u mestu Dol de Bretanj. Demonstranti nisu pogodili svoju metu jer su pripadnici obezbeđenja zaštitili Le Penovu i uveli je u zgradu fabrike.\nGrađani su se našli pred svojevrsnom izbornom zamkom. Prosto sabiranje rezultata u prvom krugu glasanja pokazalo je da je više od polovine Francuza protiv EU ustrojene na načelima neoliberalne ekonomije, nedovoljno demokratske, nedvosmisleno u interesu korporacija i banaka. Paradoksalno, ovaj bunt francuskih građana postao je taoc krajnje desnice čija kandidatkinja Marin le Pen pokušava da prisvoji ulogu narodnog tribuna.\nObama: Glasajte za Makrona\nBivši predsednik SAD Barak Obama pozvao je građane Francuske da u drugom krugu predsedničkih izbora u toj zemlji glasaju za Emanuela Makrona.\n- Makron se bori za liberalne vrednosti i izneo je viziju važne uloge Francuske u Evropi i širom sveta - rekao je Obama i dodao da se Makron "obraća nadama ljudi, a ne njihovim strahovima".\nPošto svi znaju da je Nacionalni front stranka koju su sedamdesetih godina prošlog veka osnovali neonacisti i kolaboracionisti, paradoksalno najveći deo građana koji su u prvom krugu glasali protiv neoliberalne EU - sada će glasati upravo za nju. Daće svoj glas upravo tipičnom proizvodu neoliberalne EU - Emanuelu Makronu, bivšem bankaru kod Rotšilda, milioneru sa 30 godina i kratko vreme ministru ekonomije u socijalističkoj vladi.\nAnkete na strani liberala\nPrema poslednjim istraživanjima javnog mnjenja, Makron je veliki favorit izbora u nedelju. Posle katastrofalnog nastupa u TV-duelu Marin le Pen izgubila je glasove i procene sada kažu da bi mogla da dobije 38 odsto, a njen rival 62 odsto. Ostaje nepoznanica kako će i da li će glasati oko 18 odsto biračkog tela koje se do poslednjeg trenutka nije opredelilo.\nTako je umesto do glasanja za program došlo do glasanja protiv jedne ličnosti - Marin le Pen.\nOna i njena stranka preuzeli su radničke sredine - tradicionalna levičarska izborna lovišta, ali uvek sa jednom jedinom ambicijom da bi uspostavila vladavinu jedne rasističke i nacionalističke ideologije dobro poznate iz udžbenika istorije.\nKakav god da bude ishod predsedničkih izbora, Francusku neće mimoići politička kriza. Ko god od dva kandidata da postane novi predsednik Francuske Republike, male su mu šanse da dobije poslaničku većinu na predstojećim parlamentarnim izborima u junu. Uslediće u svakom slučaju komplikovana kohabitacija kada su parlamentarna većina i predsednik različito politički orijentisani. Taj politički suživot u prošlosti je uvek značio periode stajanja u mestu i uglavnom izgubljenog vremena praćenog štrajkovima i sukobima.\nEU drži palčeve\n"Ako pobedi Marin le Pen, Evropa će biti duboko podeljena. Ako pobedi Makron, biće šanse da se Francuska usaglasi i Evropa ponovo pokrene", ocenio je Henrik Enderlajn, profesor političke ekonomije u Berlinu. "Držimo palčeve Makronu", izjavio je jedan neimenovani zvaničnik EU. Evropski lideri su odmah posle objavljivanja prvih rezultata prvog kruga izbora čestitali Makronu što svedoči o evropskoj zabrinutosti zbog rastućeg populizma posle odluke Britanije da istupi iz EU i dolaska Trampa na vlast u SAD. Bivši francuski ministar Mišel Barnije, koji je zadužen da u ime EU pregovora s Velikom Britanijom, jasno je stavio do znanja da će glasati za Makrona da bi "Francuska ostala evropska". Predsednik Evropske komisije Žan-Klod Junker je odmah posle prvog kruga izbora 23. aprila učinio neuobičajeni korak čestitajući Makronu, kome je poželeo "hrabrost i sreću" u drugom krugu.


MESNE ZAJEDNICE U BORBI PROTIV GRAĐANA – CK13\nŠta donose izmene Zakona o lokalnoj samoupravi i da li će one imati dodir sa stvarnošću\nGrađani Novog Sada, organizovani kroz inicijative i udruženja građana, u poslednje vreme vode bitku za zelene površine i promene urbanističkih planova. Čini se međutim da su institucionalne prepreke ogromne, da ih je nemoguće preskočiti, a sa lokalnom samoupravom skoro da nema nikakve komunikacije. Građani tako ostaju potpuno isključeni iz procesa donošenja odluka, iako Zakon o lokalnoj samoupravi propisuje nešto sasvim drugo.\nTaj Zakon je ove godine pretrpeo izmene, koje bi teorijski mogle u budućnosti da pomognu lokalnim incijativama i aktivistima u borbi za participaciju u odlukama i životu gradova i opština. Izmene i dopune Zakona o lokalnoj samoupravi, između ostalog nalažu da će od 28. juna (od kada je novi zakon na snazi) građani imati veće zakonsko pravo da aktivno učestvuju u donošenju odluka na lokalnom nivou. Broj potpisa za građansku inicijativu sada iznosi fiksnih pet odsto od ukupnog broja građana sa biračkim pravom na toj teritoriji. Poređenja radi, Zakon o lokalnoj samoupravi iz 2007. godine predviđao je da referendum o pitanju iz svoje nadležnosti, skupština jedinice lokalne samouprave mora da raspiše na predlog koji podnese najmanje 10 odsto birača od ukupnog biračkog tela u jedinici lokalne samouprave. Ovo su samo neke od izmena Zakona o lokalnoj samoupravi koje bi, bar na papiru, trebalo da pomognu građanima u samoorganizovanju i olakšaju im komunikaciju sa savetima mesnih zajednica i gradskim odborima.\nOzren Lazić: Kontinuitet zatvaranja institucije mesne zajednice za građane (foto: MCV)\nO institucionalnoj borbi sa donosiocima odluka na lokalnom nivou najviše može da posvedoči član inicijative “Ne damo livadicu” i Omladinskog centra CK13 Ozren Lazić, koji navodi da će zapravo najvažnije biti pratiti njegovu primenu i odnos sa stvarnoću. Kako je rekao, u Novom Sadu je dugo godina primetan, baš suprotno zakonima – “kontinuitet zatvaranja institucije mesne zajednice za građane”, a samim tim i urušavanje lokalne samouprave i prava ljudi, građana, stanovnika Novog Sada, da ona služi u njihovom interesu.\n– Lokalna samouprava upravo postoji da bi se decentralizovala vlast, odnosno da bi omogućila više prostora za veće učešče građana u vlasti i odlučivanju – izjavio je Lazić na nedavno održanoj tribini u Medija centru Vojvodine, koja se ticala upravo izmena i dopuna Zakona o lokalnoj samoupravi.\nGrađani govore – nema ko da sluša\nLazić je član inicijative “Ne damo livadicu”, koja je pokrenuta početkom 2018. godine i čiji je cilj zaštita zelene površine na uglu Kisačke i ulice Jovana Subotića u Novom Sadu. U pitanju je građevinsko zemljište koje je sada prostor za istrčavanje pasa. Park za pse je nakon što su građani saznali za namere da on bude pretvoren u još jednu zgradu, vrlo brzo postao “mnogo više od još jedne zelene površine u gradu”, odnosno postao je prostor za odbranu prava građana. Detaljnim planom regulacije predviđeno je da se tu izgradi devetospratnica, a kako su mediji ranije preneli, ta ideja je navodno deo starijeg urbanističkog plana.\n– Mi smo za ovu odluku saznali preko medija, dakle ne preko mesne zajednice, iako bi ona, kao najbliži organ građanima, trebalo da bude prvo mesto gde saznajemo ovakve informacije. Urbanistički planovi jesu izloženi u njihovim prostorijama, ali problem je u načinu njihovog rada koji je na jako niskom nivou”, kaže Lazić i dodaje da ako se građani ne prošetaju do mesne zajednice i ne pogledaju njihovu oglasnu tablu, najverovatnije neće nikad biti kontaktirani, niti će nadležni iskoristiti bilo kakvu drugu mogućnost, pa recimo i one koje pruža i moderno, informaciono doba, da svoje sugrađane obaveste i podele sa njima informacije koje ih se tiču.\nInicijativa “Ne damo livadicu”: Mesna zajednica Žitni trg nikada nije sazvala Zbor koji su građani tražili\nČlanovi inicijative “Ne damo livadicu” za svega nekoliko meseci pokrenuli su veliki broj aktivnosti. Uspeli su da skupe potpise za peticiju protiv izgradnje zgrade na zelenilu, da artikulišu primedbe na pomenuti urbanistički plan, kao i da sakupe potpise za inicijativu za sazivanje Zbora građana na teritoriji mesne zajednice Žitni trg. Kako su objasnili aktivisti, plan je bio da se na Zboru građana razgovara o problemima i zahtevima koje stanari imaju kada se radi o spornoj zelenoj površini, te da se javnim glasanjem odbaci urbanistički plan, ali mesna zajednica Žitni trg ga nikada nije sazvala.\nPo slovu zakona, Savet mesne zajednice Žitni trg bio je u obavezi da po statutu sazove Zbor građana u roku od mesec dana od podnošenja inicijative, ali se to do danas nije desilo. Ozren Lazić objašnjava da su potpise, odnosno inicijativu za saziv Zbora građana, predali 9. maja, a odgovor nikada nisu dobili.\nInicijativa nije dobila odgovor ni od predsednika Skupštine grada Novog Sada Zdravka Jelušića, sledećeg nadležnog, koji se podnosiocima incijative obratio, za razliku od ostalih nadležnih, i rekao da će zbor građana biti sazvan, ali “da ne zna tačno kada”, što su aktivisti ocenili kao “susretanje sa institucionalnim zidovima”.\nNovi zakon predviđa i sankcije – da li će biti primene?\nPrema izmenama i dopunama Zakona o lokalnoj samoupravi, razrešenje predsednika i Saveta mesne zajednice biće moguće ukoliko “savet ne zaseda duže od tri meseca, ne izabere predsednika saveta u roku od mesec dana od izbora ili od dana njegovog razrešenja, odnosno podnošenja ostavke”. Takođe, razrešenje Saveta i predsednika može se tražiti i ukoliko organi ne donesu finansijski plan u roku određenom odlukom skupštine opštine, odnosno skupštine grada. Ovu odluku o raspuštanju saveta “donosi skupština opštine, odnosno skupština grada na predlog nadležnog organa opštine”. Nakon toga, predsednik lokalne skupštine imaće rok od 15 dana od stupanja na snagu odluke, da raspiše izbore za savet mesne zajednice.\nUprkos ovakim odrednicama novog zakona, Savet mesne zajednice Žitni trg, kao ni njen predsednik, nisu doževili nikakve sankcije. Na izborima za mesne zajednice 2017. godine apsolutnu “pobedu” na lokalnom nivou odnela je Srpska napredna stranka koja je osvojila 123 mesta u savetima i 39 mesta u nadzornim odborima. Između ostalog, SNS je pobedio i na Žitnom trgu, na čijem čelu je Radojka Jokanić\nZoran Gajić: Definitivno je sve pretvoreno u izbornu kampanju (foto: MCV)\nČlan Grupe za konceptualnu politiku Zoran Gajić, smatra da je to primer kako zakoni, iako solidni i primenjivi, ne odražavaju stvarnu situaciju sa terena, pogotovo kada se radi o participaciji građana. Prema njegovim rečima, na primeru incijative “Ne damo livadicu” iz Novog Sada, može se videti “pravi odnos lokalnih nosioca vlasti”.\n– Dakle, aktivisti su nakon ne sazivanja Zbora građana od strane Saveta mesne zajednice, u skladu sa statutom mesne zajednice Žitni trg, pozvali predsednika Skupštine Novog Sada da sazove Zbor, a on umesto da po automatizmu sazove, on govori ‘videćemo kad će to da bude’. Dakle, taj čovek isto ne radi po zakonu i ko će sada njega da smeni – zapitao je Gajić.\nOn smatra da lokalna samouprava treba da počiva na tome da obični građanin ne mora da se kandiduje i da izlazi na izbore i pobeđuje ukoliko želi da učestvuje u donošenju odluka u javnom interesu, već da može da upražnjava svoja prava i bez upliva u politiku, već kao svesno političko biće u svojstvu građanina.\nPobeda inicijative “Sačuvajmo park kod Muzeja Vojvodine”\nDa komunikacija između mesne zajednice i građana gotovo uopšte ne postoji, svedoči i Marijana Mutavčijeva koja je bila deo uspešne inicijative “Sačuvajmo park kod Muzeja Vojvodine” vođene od 2015. do 2017. godine.\n– Intenzivno smo radili tri meseca, pratili smo sve planove u kojima je bilo garaža. Skupili smo više od tri hiljade potpisa, predali više od 80 primedbi na javni uvid. Zahtevali smo da nas gradnonačelnik primi i to se nije desilo, niti smo dobili neku drugu informaciju – ispričala je Mutavčijeva.\nPrema njenim rečima, aktivisti koji su dve godine vodili bitku sa insitucijama i pokušavali sa nadležnima daostvare bilo kakvu komunikaciju kao ravnopravni partneri u planiranju zajedničkog javnog prostora u Novom Sadu, nisu bili čak ni obavešteni o promeni planova za izgradnju i vest da garaže neće biti su čuli iz medija.\n– Tako smo konačno saznali da garaže neće biti. Nikada nismo dobili nikakvu informaciju od bilo koje institucije da su naše žalbe uvažene – dodaje Mutavčijeva i ocenjuje da problem leži u tome što komunikacija ka institucijama nije masovna i što broj ljudi koje interesuje lokalna politika ne raste, već se uvek svede na “par istih grupacija koji se bune”.\n– Definitivno je sve pretvoreno u izbornu kampanju i definitivno smo mi jedno mobilisano društvo u kojem je ovaj Zakon o lokalnoj samoupravi – zapravo zakon o prinudnoj upravi – zaključuje Gajić i dodaje da su u neoliberalnom sistemu tržišta i konkurencije, ljudi navikli da “nešto što je nepravedno može biti po zakonu i može biti u skladu sa pravom”.\nGajić takođe smatra da je Zakon o lokalnoj samoupravi zanimljiv, jer se već na samom početku, brisanjem tačke 6., člana 20. vidi da se lokalna samouprava neće baviti stanovanjem. Staranjе i održavanje stambenih zgrada i bezbednosti njihovog koriščenja i utvrđivanje naknade za održavanje zgrada više neće biti obaveza lokalne samouprave. Zakon o lokalnoj samoupravi iz 2007. godine u okviru Nadležnosti opštine, članu 20, tački 6. propisivao je da će se lokalna samouprava starati o “održavanju stambenih zgrada i bezbednosti njihovog korišćenja” i utvrđivati “visinu naknade za održavanje stambenih zgrada”. U novim izmenama i dopunama tačka 6. je izbrisana, a nju su zamenile obaveze poput onih da lokalna samouprava mora da donosi i realizuje programe za podsticanje lokalnog ekonomskog razvoja, preduzima aktivnosti za održavanje postojećih i privlačenje novih investicija i unapređuje opšte uslove poslovanja.\n– Jedna od bitnih izmena jeste da se novi Zakon o lokalnoj samoupravi neće baviti stanovanjem, i ako se Zakon o stanovanju upravo poziva na njega. Ovaj Zakon o lokalnoj samoupravi potpuno briše lokalnu samoupravu –dodaje Gajić.\nDanilo Ćurčić: Nije jasno da li su izmenama zakona nadležnosti lokalnih samouprava smanjene ili povećane (foto: MCV)\nSa tim se delimično slaže advokat i član Inicijative za ekonomska i socijalna prava Danilo Ćurčić,koji kaže da je zapravo glavno pitanje kako će i da li će se uopšte ove nove izmene sprovoditi u praksi.\n– Među glavnim nedoumicama jeste upravo odrednica o nadležnostima, jer nije jasno da li su one smanjene ili ukrupljene, i šta je sa onima koji su evidentno uklonjene – kaže Ćurčić. On je dodao i da će jedno od ključnih pitanja, pored stanovanja, biti i mogućnost pokretanja javnih rasprava. – Iskustvo koje mi imamo sa javnim raspravama, a koja su jako loša, dovode nas da postavimo pitanje da li će se ti procesi konačno poboljšati u budućnosti pomoću ovih novih izmena – kaže Ćurčić.\nPreneto sa sajta www.autonomija.info\nAutorka teksta: Lea Kotlica


Bahati vozač pokušao da utekne "pauku", umalo pokosio policajca (video)\nA. J. 21. aprila 2021. 16:34\nBahatost vozača ponekad prevazilazi svaku meru, te svojim ponašanjem u saobraćaju ugrožavaju ne samo svoju, već i bezbednost drugih vozača, ali i pešaka.\nSaobraćajni policajci koji pokušavaju da sprovode zakon situaciju koju im je priredio ovaj vozač u Beogradu verovatno nikada ranije nisu doživeli.\nVideo zabeležen u ulici Nikolaja Gogolja u Beogradu izazvao je veliku pažnju korisnika društvenih mreža, nakon što je muškarac koji je nepropisno parkirao automobil pokušao da ga preparkira i umakne „pauku“, a potom i saobraćajcu.\nMeđutim, njegovoj bahatoj ideji na put je stao policajac, koji je, videvši da čovek želi da pomeri automobil, najpre rukama pokušao da ga zaustavi, a potom seo na haubu misleći da će se vozač zaustaviti.\nTako se „provozao“ nekoliko metara, na drugu stranu ulice, dok je automobil nije zaustavio, a iz njega je izašao stariji muškarac.\nVideo, podeljen na društvenim mrežama, izazvao je različite reakcije. Dok su jedni podržavali vozača i zbijali šale na račun policajca, drugi koji su bili u manjini osudili su ovakvo ponašanje.\n„Živeće ovaj narod“, „GTA u realnom životu“, „Ne kapiram. Nije mogao sam da pređe ulicu pa morao ovaj da ga preveze?“, bili su neki od komentara korisnika društvenih mreža.


Novi šok u Monte Carlu: nakon Đokovića ispao i "Kralj zemlje", Rubljov u potpunosti nadigrao Rafaela Nadala - Novi list\nRafael Nadal/Foto: REUTERS\nRafael Nadal nakon skoro tri sata igre izborio polufinale Roland Garrosa\nMONTE CARLORuski tenisač Andrej Rubljov u četvrtfinalu je ATP turnira iz serije “masters 1000” u Monte Carlu svladao 11-erostrukog osvajača tog turnira Španjolca Rafaela Nadala sa 6:2, 4:6, 6:2.\nNakon što je Nadal u svoja prva dva meča u Monte Carlu izgubio samo pet gemova, u četvrtfinalu ga je Rubljov u potpunosti nadigrao. Rus je nakon osvojenog prvog seta sa 6:2 vodio i sa 4:2 u drugom te imao “break-lopte” za 5:2, no Nadal je uspio osvojiti četiri gema zaredom i izboriti treći set. No, nije mogao i do preokreta protiv iznimno raspoloženog Rusa.\nRubljov će u polufinalu igrati protiv Norvežanina Caspera Ruuda koji je ranije u peta u četvrtfinalu svladao pobjednika Monte Carla iz 2019., kada je turnir posljednji put odigran, Talijana Fabija Fogninija sa 6:4, 6:3.


Vesti online / Vesti / Srbija / "Kontaktirali smo međunarodne zvaničnike zbog Gujona"\nJanjić je ocenio da je ponašanje kosovske policije "skandalozno". On je na svom tviter nalogu napisao kako je Eparhija kojoj pripada kontaktirala međunarodne zvaničnike u Prištini zbog tog događaja.\nKosovska policija je na administrativnom punktu Merdare zadržala Gujona i dvojicu aktivista humanitarne organizacije "Srbi za Srbe", uz obrazloženje da nemaju dozvolu za posetu Kosovu.\nGujon je danas rekao da mu je bez obrazloženja i bilo kakvog roka zabranjen ulazak na Kosovo i Metohiju.\n* Zašto je otac Sava Janjić na udaru Beograda?\n* Srpski iguman meta žestokih napada vlasti


Korona virus i internet: Fejsbuk će uklanjati lažne vesti o vakcinama | Luftika\nFejsbuk će brisati postove koji pozivaju ljude da se ne vakcinišu\nFejsbuk kaže da će početi da uklanja lažne vesti o vakcinama protiv korona virusa kako bi sprečili „dugoročnu štetu po zdravlje”. Iz kompanije navode da će ubrzati realizaciju planova da uklanjaju postove koji sadrže lažne informacije kako na Fejsbuku, tako i na Instagramu, nakon što je Velika Britanija prva u svetu najavila početak vakcinacije.\nIz kompanije kažu da će brisati tvrdnje o vakcinama za korona virus za koje su „već opovrgli stručnjaci u oblasti zdravlja”. Oni dodaju da od januara rade na uklanjanju sadržaja o pandemiji, kao što su informacije o lažnim lekovima i tvrdnje da virus ne postoji.\nNa ovaj način, kompanija je proširila praksu da „uklanja infomacije koje mogu izazvati dugoročnu štetu po zdravlje”.\n„Ne možemo ovo da sprovedemo preko noći”, kažu iz Fejsbuka.\nLjudi koji su skloni teorijama zavere često su nastrojeni protiv vakcina\nOvo je rigorozniji korak nego prošli put – sada će tvrdnje biti uklonjene, a ne samo proverene ili obeležene kao lažne vesti.\nImran Ahmed, izvršni direktor Centra za borbu protiv govora mržnje na internetu, smatra da je „ove korake trebalo preduzeti mnogo ranije, a da ni sada nema garancije da će biti efikasno sprovedeni”, navodi se u saopštenju. „Kao što smo imali prilike da vidimo u mesecima nakon obećanja Fejsbuka da će brisati lažne vesti o korona virusu koje su dali početkom godine, oni ne ispunjavaju uvek svoja obećanja”.\nAhmed je apelovao na svetske vlade da ubrzaju donošenje regulativa kojom bi se ograničilo širenje štetnih sadržaja. „Oni bi morali da uvedu rigoriznu regulativu što je pre moguće kako bi osigurali primenu obećanja poput onog koje je dao Fejsbuk, kao što je krivična odgovornost za nepostupanje po pitanju uklanjanja sadržaja koji pojačava rizik po zdravlje”, zaključuje.\nBritanska vlada planira da usvoji Zakon o onlajn pretnjama, nakon kritika da je „neprihvatljivo mnogo zakasnila” da objavi nacrt, dok je sekretar iz senke za digitalna pitanja Laburističke partije Džo Stivens apelovao na hitno donošenje zakona koji treba da zaštiti ljude za „širenje opasnih dezinformacija”.


Redžep Tajip Erdogan Turcima saopštio sjajne vesti\n- Mladi možda ne znaju, ali vratimo se 20 godina unazad. Da li je ovde postojao aerodrom, da li ovde uopšte bilo putne infrastrukture, da li smo imali univerzitet - upitao je Erdogan, napominjući kako danas Siirt sve to ima.\n- Krenuće s 50.000 tona proizvodnje godišnje, a uz dodatna ulaganja povećaće se na 120.000, a potom i na 250.000 tona kapaciteta - rekao je Erdogan.\n- Rasteretićemo građane s niskim primanjima tako što ćemo minimalnu platu uskladiti i postaviti na nivo koji će nadoknaditi gubitke - poručio je Erodgan.\n- Uvek ćemo biti na strani proizvođača i poslodavca. Bićemo uz vas s niskim kamatama - ponovio je Erdogan, te dodao: - Za ne tako dugo vremena, ako Bog da, sva ta kretanja cena i kursa stavićemo na razumnu i stabilnu liniju.\nTurska Redžep Tajip Erdogan ekonomija


Uskoro 14. Summer3p festival – CLUBBING.RS\nUskoro 14. Summer3p festival\nJune 23, 2016 • No Comments •Festival\nU okviru muzičkog programa nas očekuje preko 30 izvođača, na Moon Stageu između ostalih nastupiće poznati italijanski dvojac Dandi & Ugo, zatim zvezda u usponu Joyce Muniz iz Austrije, kao i Groovex (Slovačka) i Underboki (Srbija) – pobednici DJ konkursa za najbolji „warm up mix“ koji je Summer3p organizovao u aprilu mesecu. Zbog izuzetno velikog interesovanja za ovaj konkurs i visokog kvaliteta pristiglih materijala, odabrana su dva pobednika umesto jednog. Ističemo takođe da će jedan festivalski dan (četvrtak) biti posvećen popularnom žanru elektronske muzike EDM Trap (i njegovim reznovrsnim podpravcima), koji je zapaljiva kombinacija plesne muzike, hip hopa i regea.\nSa velikim zadovoljstvom od ove godine (u nedelju 24. juna) organizujemo Porodični dan prepun zanimljivog sadržaja za celu porodicu, čiji će članovi biti u prilici da osete festivalsku atmosferu u predivnom okruženju kraj jezera Palić. Uskoro ćemo vas obavestiti o kompletnom programu za ovaj dan.


Rusija će se snaći bez Ukrajine i ako „Severni tok 2“ ne bude završen na vreme - Sputnjik Srbija\nRusija će se snaći bez Ukrajine i ako „Severni tok 2“ ne bude završen na vreme\n10:01 17.05.2019 (osveženo 10:08 17.05.2019) Preuzmite kraći link\nRusija bi do 2020. mogla da obustavi upotrebu ukrajinskog gasnog transportnog sistema za isporuke goriva u Evropu, čak i ako „Severni tok 2“ ne bude završen na vreme, izjavio je direktor „Naftogasa“ Andrej Koboljev, prenosi list „Evropska istina“.\nPrema njegovim rečima, o tome svedoči činjenica da je „Gasprom“ aktivno povećao rezerve goriva u Evropi, kako bi pokrio mogući deficit nakon prekida tranzita preko Ukrajine.\nOn je dodao da će to za Kijev rezultirati gubitkom od tri milijarde dolara godišnjeg prihoda, što je oko tri odsto BDP-a.\n„To jest, mi faktički za godinu dana možemo da izgubimo čitav rast prethodne godine“, istakao je Koboljev.\nAktuelni ugovor za tranzit ruskog gasa preko Ukrajine ističe krajem ove godine. Pitanje novog sporazuma se razmatra na tripartitnim sastancima između Rusije, Ukrajine i Evropske komisije, a poslednji je održan u Briselu u januaru.\nKonkretni sporazumi, kako se i očekivalo, tada nisu postignuti, ali je Evropska komisija dala stranama predlog. Šira javnost je upoznata samo sa glavnim odredbama predloga: ugovor bi trebalo da bude potpisan na više od deset godina, a obim treba da bude privlačan, između ostalog i za investitore koji će biti pozvani da modernizuju ukrajinski gasni transportni sistem.\nRuske vlasti su, sa svoje strane, više puta ukazivale na spremnost za nastavak tranzita plavog goriva, pod uslovom da je ukrajinski transportni sistem gasa konkurentan.\nProjekat realizuje kompanija „Nord strim 2 AG“, čiji je jedini vlasnik „Gasprom“. Projekat sufinansiraju i evropski partneri „Gasproma“ — „Šel“, OMV, „Endži“, „Uniper“ i „Vinteršal“.\nSeverni tok 2, Ukrajina


Zatrovano Aleksandrovačko jezero - JuGmedia\nAleksandrovačko jezero, koje se nalazi u blizini Vranja, zbog prisustva cijanobakterija u vodi predstavlja veliku opasnost za čovekovo zdravlje, upozoravaju iz lokalne samouprave.\nGradonačelnik Vranja Slobodan Milenković izjavio je da je Institut “Vinča” iz Beograda pet meseci uzimao uzorke iz jezera i da je analizom potvrđeno prisustvo te opasne bakterije, koje prilikom isparenja “pucaju” u dodiru sa vazduhom i oslobađaju toksične materije, piše Kurir.\nMilenković je upozorio građane da ni na koji način ne koriste vodu iz jezera jer je situacija alarmantna.\n“Verifikovana je cijanobakterija, koja luči kancerogeni toksin. Odmah nakon prvih analiza stavili smo table da građani ne bi trebalo da koriste vodu iz jezera”, rekao je Milenković.\nOn je dodao da će opština aplicirati preko međunarodnih fondova kako bi se ponovo uradila sanacija jezera.\nInstitut “Jaroslav Černi” iz Beograda 2008. godine izradio je obimnu studiju o revitalizaciji Aleksandrovačkog jezera.\nProces je završen, jezero je isušeno, očišćeno i ponovo napunjeno do 2010. godine, ali je ubrzo zbog pojave cijanobakterija, otrovnih modrozelenih algi i ešerihije zatvoreno za kupanje, ribolov, navodanjavanje i napajanje stoke.\nJezero je pre 54 godine formirano kao veštačka akumulacija i godinama je Vranjancima služilo kao izletište.\nBlizu njega sagrađene su mnoge vikendice, pa je sa lepim danima tu uvek dosta izletnika, a decenijama je to bilo i omiljeno mesto za ribolovce.


Kompanija Vagabund predstavlja svoju Lada Niva verziju - AutoExclusive - Auto vesti, Novi, Luksuzni, Polovni automobili...\nČesto vezivana za neke od najboljih modela motocikala na svetu, austrijska kompanija zadužena za njihovo tjuniranje predstavila je svoj novi projekat, potpuno drugačiji od svega što smo do sada imali priliku da vidimo i nešto što je izašlo iz njene garaže na četiri točka...\nNovi četvorotočkaš kompanije Vagabund, baziran je na ruskom modelu Lada Niva, jednostavnom i veoma moćnom terenskom vozilu, dizajniranom kako bi bio popravljan na terenu sa lakoćom i funkcionalan do poslednje kapi goriva.\nRešivši da učini ovaj overlender još robustnijim, tjuning kuća kreirala je seriju poboljšanja rasturivši automobil do poslednjeg šrafa i ponovo ga sastavljajući. U procesu redizajniranja dodat je krovni gepek sa F-Desing modela, podignuto vešanje i uklonjen je prednji branik, dok je zadnji zamenjen daleko većom varijantom.\nNovi terenski PIAA farovi sa 3D štampanim kapama i kompletom novih Dotz Pharao felni takođe su dodati celokupnom projektu, a nove točkove sada prate 205/75 R15 velike Malades Kobra gume. Na kraju, ruska legenda dobila je novu čelično sivu završnu farbu sa crnim kontrastnim vratima na svakoj strani, specijalno dizajniranim radi reklamiranja kuće Vagabund Moto putem velikih oznaka smeštenih na donjim segmentima.\nIako je ovo prvi specijalno dizajniran automobil kompanije ikada, nakon brojnih projekata na dva točka koje su kompletirali do sada, on definitivno neće biti poslednji, sa naglaskom na pojedinim planovima koji pripadaju budućnosti i vezani su za modele kao što je Land Rover Defender ili Toyota Land Cruiser.